qundao/data-zh-poetry huggingface dataset:
柬胡商用
作者：梁兰
朝代：明

十日不见商山翁，桥南桥北俱罕逢。碧梧翠竹春江外，黄卷青灯夜雨中。泮水曾蒙往教力，国史亦赖搜求功。我始相闻幸相即，杖藜毋惜时过从。
梅竹轩
作者：梁兰
朝代：明

亭亭孤生梅，结根疏篁间。志操谅不异，况兹君子轩。幽芳袭庭宇，劲节凌云端。俱以霜雪姿，特立当严寒。桃李恃春荣，媚人奚足言。所希慎自持，令德同贞坚。
梅隐为九江府刘通判作
作者：梁兰
朝代：明

众卉各已摧，凌寒梅始繁。后凋固匪无，先荣诚独难。谅由水雪姿，肯随桃李妍。君子慕厥操，素心终自坚。虽云好爵縻，不以尘虑牵。但兹保清贞，奚翅林泉间。
樗散生
作者：梁兰
朝代：明

松柏挺千仞，正直缘天姿。霜雪亟摧残，青青蕃且滋。自匪涧壑幽，愿与樗散期。譬彼盛德俦，耻令虚誉驰。匠石一回顾，尺度罔不宜。卓尔梁栋材，大用方自兹。屈曲获长年，庄生良可嗤。
樵隐
作者：梁兰
朝代：明

卜宅兹山阿，取适樵采间。筋力岂不劳，宠辱奚由干。拾药涧底行，振衣林下还。一饭施然卧，始识予心安。
次启晦侄早朝韵
作者：梁兰
朝代：明

腐儒安得识天颜，咫尺丹门曙色寒。貔虎摩肩趋甲仗，要荒搏颡奉衣冠。诏颁书籍勤中使，乐侑珍羞进大官。似汝才华知不忝，早陪鹤驾侍金銮。
次宋伯循见示秋收后作韵
作者：梁兰
朝代：明

此老居山岂为耕，外人刚道一廛氓。延年合药仙方古，永日横经易学明。放犊径中苔任满，种鱼池底水教平。喜闻早遂农家愿，南亩东阡颇有成。养得黄鸡啄黍秋，酿成白酒酽如油。稻畦穫了须回棹，诗卷评来只倚楼。会见晨星初落落，何妨暮景尽休休。瓦盆已老儿孙长，尔汝偷閒取次谋。
次宋伯循见示秋收后作韵·其一
作者：梁兰
朝代：明

此老居山岂为耕，外人刚道一廛氓。延年合药仙方古，永日横经易学明。放犊径中苔任满，种鱼池底水教平。喜闻早遂农家愿，南亩东阡颇有成。
次宋伯循见示秋收后作韵·其二
作者：梁兰
朝代：明

养得黄鸡啄黍秋，酿成白酒酽如油。稻畦穫了须回棹，诗卷评来只倚楼。会见晨星初落落，何妨暮景尽休休。瓦盆已老儿孙长，尔汝偷閒取次谋。
次欧阳子韶寄示韵
作者：梁兰
朝代：明

先生绝似陶彭泽，偶得辞官喜即归。荒圃自锄伤蔓草，衡门长掩竟馀晖。高秋吟咏频挥翰，夏日追游更解衣。兼说近来疏懒甚，卧看倦鸟背人飞。
次汤退庵隐君见寄韵
作者：梁兰
朝代：明

丈人文雅旧知名，乡里衣冠重老成。海上青囊传已久，山中白璧种还生。临池洗药春泉暖，入洞看花晓雾晴。羽客将来诗满纸，思君转似隔蓬瀛。
次韵奉酬素行徵士
作者：梁兰
朝代：明

三日弗面辄遗书，何乃契阔已月馀。但闻枕琴卧兰若，胡不步屧来林居。风流似子固非少，交好于我俱无如。溪梅作花复即寄，聊且致君双鲤鱼。
永思堂
作者：梁兰
朝代：明

羁禽恋蓬蒿，离人梦乡闾。引睇西北云，中心增郁纡。桑梓日以远，岁月日以徂。顾兹在万里，能不怀归欤。丘垄莽沙草，况复春露濡。筋力老且衰，鬓发白已疏。所幸羁旅间，而与骨肉俱。投簪苟遑遂，回毂良易驱。毋用徒自伤，加餐保君躯。
泮池弦诵
作者：梁兰
朝代：明

晨兴命良俦，驾言翔泮池。汎览君陈篇，载歌斯千诗。于时日将夕，回风生绛帷。振衣抱孤桐，上堂理朱丝。一倡三叹息，操雅音更迟。充然各有适，夷愉良自怡。但兹养厥性，外诱焉能移。
游尊胜寺简略师
作者：梁兰
朝代：明

四境人烟迥，禅宫一径遥。架桥通窈窕，飞閤历岧峣。日暮黄云合，秋高碧树凋。远公真静者，尘外数相招。
游武山次韵
作者：梁兰
朝代：明

武姥楼閤山之巅，数家茆屋依山前。栖岩白云晴冉冉，绕林碧筱寒娟娟。仙子索诗请题壁，樵叟煮茶呼引泉。凭高骋怀极幽赏，使君佳句令人传。
煮雪轩
作者：梁兰
朝代：明

玄景閟灵曜，朔风中夜兴。积雪寒且洌，对之烦虑澄。薄言溉鬵釜，可以燎与烹。丹垆含青光，朱火赫已升。微阳外销铄，固阴无久凝。腾鼎异玄醴，崇觞侔大羹。中座列嘉荐，凛然怀抱清。岂无一樽酒，酌我友与朋。荒宴古所诫，洁修今见称。永怀濯其秽，庶以谐高情。
爱日堂
作者：梁兰
朝代：明

两丸迭相代，天运无少休。高堂迫迟莫，颓景焉能留。逮彼三釜荣，供兹八帙秋。半晌亦足欢，再晨知遑不。鸡鸣问寝安，竟夕寡所忧。修竹何青青，池鱼鲜可求。眷言慎尔躬，遐算良悠悠。
申国公临江侯济宁侯金华帐中夜宴次韵三首
作者：梁兰
朝代：明

征南自是一长城，内府分符总禁兵。事业不殊周召虎，才华仍拟汉匡衡。琼筵看剑春星动，玉帐谈经夜雨鸣。闻说蒲桃天上至，紫驼银瓮绿波生。虎头燕颔美风姿，早岁登坛圣主知。出塞昔曾持使节，征蛮今见领王师。双飞盘凤封侯诰，五色交龙命将旂。黄屋已闻清楚塞，采嶶又拟劳旋归。汉代功名属闻孙，早将奇计报君恩。旌旂有影云中去，刁斗无声月下屯。万里横行车作阵，三军晏起戟为门。春风双佩朝丹阙，宴赐银罂下紫垣。
申国公临江侯济宁侯金华帐中夜宴次韵三首·其一
作者：梁兰
朝代：明

征南自是一长城，内府分符总禁兵。事业不殊周召虎，才华仍拟汉匡衡。琼筵看剑春星动，玉帐谈经夜雨鸣。闻说蒲桃天上至，紫驼银瓮绿波生。
申国公临江侯济宁侯金华帐中夜宴次韵三首·其三
作者：梁兰
朝代：明

汉代功名属闻孙，早将奇计报君恩。旌旂有影云中去，刁斗无声月下屯。万里横行车作阵，三军晏起戟为门。春风双佩朝丹阙，宴赐银罂下紫垣。
申国公临江侯济宁侯金华帐中夜宴次韵三首·其二
作者：梁兰
朝代：明

虎头燕颔美风姿，早岁登坛圣主知。出塞昔曾持使节，征蛮今见领王师。双飞盘凤封侯诰，五色交龙命将旂。黄屋已闻清楚塞，采嶶又拟劳旋归。
留别
作者：梁兰
朝代：明

春色催行客，江头强别君。知深心更苦，去远手难分。红阁灯前雨，晴楼席上云。何时重对酒，今日又离群。
留别杨分昭
作者：梁兰
朝代：明

君还既不久，我行复有期。忆昨君未归，日久徒忧思。忽闻车马来，僮仆走相随。入门一会面，酌我金屈卮。人生最欢乐，莫若新相知。欢乐苦不长，明当与子辞。大夫且行役，弊车日驱驰。吾徒本贫贱，奔走何足悲。但恐后来时，君将复何之。
病中得长儿潜书至自北京喜而赋此因便书示潜凡
作者：梁兰
朝代：明

潇然卧病室南隅，赖有诸孙问起居。原自闾阎踪迹少，转于朋旧笑谈疏。馀年止饮瓢应弃，近日粗安药未除。底事老怀能慰藉，叩门人送北京书。书来万里报平安，抱病胸怀取次宽。首报远方俱入贡，中期老父倍加餐。新分马乳偏能饮，旧赐貂裘不怕寒。兼说冷官多述作，赋成早晚寄来看。
病中得长儿潜书至自北京喜而赋此因便书示潜凡·其一
作者：梁兰
朝代：明

潇然卧病室南隅，赖有诸孙问起居。原自闾阎踪迹少，转于朋旧笑谈疏。馀年止饮瓢应弃，近日粗安药未除。底事老怀能慰藉，叩门人送北京书。
病中得长儿潜书至自北京喜而赋此因便书示潜凡·其二
作者：梁兰
朝代：明

书来万里报平安，抱病胸怀取次宽。首报远方俱入贡，中期老父倍加餐。新分马乳偏能饮，旧赐貂裘不怕寒。兼说冷官多述作，赋成早晚寄来看。
白云思亲图为俞千户赋
作者：梁兰
朝代：明

陟彼崆峒阿，载睇孤云飞。云飞无定踪，思亲无已时。即戎受王命，跬步焉敢离。岂不念晨昏，道远莫致之。安得生羽翰，随云去还归。古来盛名士，忠孝两不违。矢心委厥躬，但恐忧毋贻。
睹银河怀人
作者：梁兰
朝代：明

河汉高且远，迢迢亘长天。与君隔秋水，河汉遥相连。思君睹河明，心目恒娟娟。河明有时没，我心终不捐。
祠堂荐新为萧子所赋
作者：梁兰
朝代：明

兹晨月初吉，升堂祠先亲。裳衣俨上设，豆爵纷前陈。炰羞荐肥羜，枣栗维时新。子弟各趋事，昭穆咸在伦。秩秩慎厥仪，洋洋降其神。令典古所重，永言贻后昆。
秋夜有怀
作者：梁兰
朝代：明

碧树生寒早，虚窗贮月深。鸣蛩先近枕，惊鸟数喧林。茵接怀双璧，囊空耻一金。不眠清夜永，劳想为知心。
秋夜有怀陈涣
作者：梁兰
朝代：明

虚室山气来，衣裳梦回冷。月没河汉高，蛩鸣秋夜永。怀君邈容音，令人空耿耿。
秋日呈友人
作者：梁兰
朝代：明

天末飞云逐断鸿，人间砧杵动西风。孤城寂寞秋江冷，万木萧森夕照空。久客张翰莼又老，多愁宋玉赋难工。交游零落相知少，邂逅如君意颇同。
秋日忆友
作者：梁兰
朝代：明

漠漠秋云冷，苍苍晚色昏。故人同契阔，今夕异凉温。月黑时惊虎，山深早闭门。思君终不见，愁恨与谁论。
窗下
作者：梁兰
朝代：明

月落窗中暗，月来窗外明。夜深风弄叶，疑是有人行。
素行诗
作者：梁兰
朝代：明

贵富如浮云，枕肱乐疏食。迨从鲁大夫，轩车驾良驷。居夷孰云陋，止匡复奚畏。行之时其中，圣人素乎位。所以君子心，悠然以居易。北窗晨而兴，东皋夕还憩。临流玩水物，凉飙拂轻袂。往来无尘杂，逍遥有馀地。终身恒若斯，亦足肆志意。自得诚独难，兹言在深味。
胡琴
作者：梁兰
朝代：明

一弦复一弦，嘈嘈两弦间。合作千万声，不劳十指弹。凝响入冥冥，繁音促潺潺。秦姬曲才度，吴儿语未阑。四座初愿闻，闻之俱长叹。
芸庄为江西娄佥宪赋
作者：梁兰
朝代：明

幽庄轶浮景，端居绝嚣纷。何以永清昼，经史左右陈。阶下何所有，芸草被芳芬。以之辟鱼蠹，而与文翰亲。眷言顾兹卉，每怀康吾民。周道良逶迤，载驰烦咨询。昭代行化臣，孰谓非香芸。
荆湘道中
作者：梁兰
朝代：明

江入潇湘近，山连楚塞高。两崖如积铁，一水不容舠。惯客宁辞远，藏身岂惮劳。同门多宦达，漂泊愧吾曹。涧水横槎渡，山梯凿石开。昔年经丧乱，故垒尚崔嵬。地迥泉声响，天低晚色催。迎人将騕袅，稍出白云来。
荆湘道中·其一
作者：梁兰
朝代：明

江入潇湘近，山连楚塞高。两崖如积铁，一水不容舠。惯客宁辞远，藏身岂惮劳。同门多宦达，漂泊愧吾曹。
荆湘道中·其二
作者：梁兰
朝代：明

涧水横槎渡，山梯凿石开。昔年经丧乱，故垒尚崔嵬。地迥泉声响，天低晚色催。迎人将騕袅，稍出白云来。
行素轩
作者：梁兰
朝代：明

宣尼靡外慕，居易罔不宜。牛羊茁以蕃，乘田何足卑。两君盛好会，扬扬正厥辞。九夷亦云居，厄陈恒若兹。子其景高矩，慎毋侥倖为。松柏俟岁寒，桃李荣春姿。凡百安所遇，圣人良可希。
行路难
作者：梁兰
朝代：明

李陵古奇士，报国思捐躯。孤军势已尽，忍辱降匈奴。下马解铁衣，残卒同呜呜。拔剑指白日，抆血临长途。誓为鲁曹沫，耻作吴专诸。肝肠在汉阙，日夜悲穹庐。君王不相信，老母复何辜。恶名岂复免，盛德将焉图。子卿若旋归，视我今何如。悲哉行路难，千古同欷歔。
西山爽气
作者：梁兰
朝代：明

飞轩轶西昊，山气何萧森。始欣日夕佳，稍疑烟雾深。凝窗影暂度，袭袂凉颇侵。初阳丽晴景，缥缈翳长林。凭高引遐眺，足以清烦襟。时还理孤桐，泠泠谐商音。流飙倏而至，天碧秋沈沈。
西畦自适
作者：梁兰
朝代：明

守拙一圃间，衡从五亩馀。艺麻在高丘，杂以果与蔬。春至百草生，趁晴聊荷锄。筋力岂不劳，芜秽亦已除。家人会知我，慰以酒满壶。偶坐斟酌之，日落西山隅。归来北窗下，我心一事无。
西翠山房
作者：梁兰
朝代：明

层轩抗西岭，积翠亘千尺。兰苕春烟霏，松桧秋露滴。苍苍侵缇帷，浮浮绚缃帙。旭景丽崖绀，晴气带林碧。仰窥白鸟度，俯瞰黄猿踯。尚书欣重过，博士亦屡即。萦涂入竹寻，危磴扪萝陟。投策良少休，倾壶聊共适。素袍凝黛光，锦袂生蓝色。佳境恣消摇，清时幸优逸。东山始沽名，绿野匪潜迹。但兹寡尘纷，高风孰能匹。
访叔介徵士不遇
作者：梁兰
朝代：明

五日不能一相见，拂袂却向林间求。使我叩门及比舍，闻君著屐经高丘。满堤落叶晚未扫，近砌甘菊时当收。公租致期征敛迫，残年怀抱空悠悠。
诗思图
作者：梁兰
朝代：明

沉吟坐终日，有酒胡不倾。清兴罔或穷，佳思悠然生。所以栗里翁，酣畅适其情。苟为苦追琢，无足令人惊。
贫妇叹
作者：梁兰
朝代：明

三世为婚姻，两家各适宜。结发值丧乱，零落空自持。夫子岂不贤，柰何时使之。井臼敢辞劳，扊扅何可炊。匪云亲戚诮，但为邻里欺。饥寒甘共守，贫贱焉能移。君看古孟光，举案高齐眉。
赋玉笥山赠长史入京
作者：梁兰
朝代：明

静倚红莲幕，徐经玉笥山。势盘晴汉表，影动碧波间。未遂游观趣，因陪入觐班。掠舟惊鹤过，栖壁羡云还。归旆春风里，乘閒却试扳。
赋白鹭晴沙赠别徐尹入京
作者：梁兰
朝代：明

明府行经白鹭洲，晴沙如带水如钩。蒹葭杨柳参差见，鸂？鸳鸯远近浮。三月溯洄曾驻舄，九重催觐又移舟。江山有待频来往，早拥双旌控上游。
赋白鹭晴沙赠别徐尹入京
作者：梁兰
朝代：明
体裁：七言律诗

明府行经白鹭洲，晴沙如带水如钩。蒹葭杨柳参差见，鸂�鸳鸯远近浮。三月溯洄曾驻舄，九重催觐又移舟。江山有待频来往，早拥双旌控上游。
赋雁塔晴云赠袁叔异
作者：梁兰
朝代：明

崇顶丽层霄，飞轩瞰遐旷。始登怀颇惕，稍览情初畅。澄江一线微，武姥双鬟样。神京郁迢迢，佳气遥相望。矫矫丹凤雏，整翮青云上。鼓箧学已优，服命年几壮。高名从此题，临别母惆怅。
赋龙洲神彩赠别
作者：梁兰
朝代：明

龙洲一何迢，逶迤亘长天。神物不可攀，五采烂且鲜。沙回被繁草，水积横孤烟。君侯昔游衍，绮罗耀通川。清商激金奏，屡舞纷琼筵。宾从俱才雄，词赋累成编。佳赏君不见，馀韵人犹传。兹晨饯行迈，感慨情弗宣。中觞起交寿，相爱各赠言。黾勉企前烈，忠义良所先。
赠乐生归神乐观
作者：梁兰
朝代：明

学仙贵知道，岂徒慕长生。立身匪忠孝，仙道奚由成。之子养性灵，殆与元化并。不效安期辈，饵药身始轻。举手谢世人，持节朝帝京。飞霞翼丹舆，回飙凝玉笙。顾无凌风翰，飘飖俱遐征。
赠五将军傅林蔚
作者：梁兰
朝代：明

柏台三语掾，莲帐署兵曹。飞檄文何壮，筹边计最高。已能亲矢石，自可建旌旄。振旅陪鹓序，南宫赐绮袍。
赠冯将军
作者：梁兰
朝代：明

选将征南去，将军受脤行。玉音宣圣谕，银节下神京。仁者今无敌，王师古有征。岂徒平小丑，意在抚遗氓。夜静藏刁斗，风微捲旆旌。明光催献凯，天子自知名。
赠别
作者：梁兰
朝代：明

门有车马客，长揖别我归。客行岁云暮，霜雪沾人衣。居人送客城南道，北风猎猎吹沙草。君今一去来何时，昨日相逢苦不早。君当为我歌，我当酌君酒。酒酣拔剑起，芒光射牛斗。宝剑乃神物，请君慎藏之。土花绣涩毋足惜，风雷变化须有时。
赠别姻弟陈仲述
作者：梁兰
朝代：明

陈梁类朱陈，姻谱世相联。兴替固靡常，瓜瓞仍绵绵。君年未志学，尊翁相弃捐。是时丧乱馀，兼以饥馑连。赀业悉破荡，骨肉俱不全。有母暨弱弟，败屋八九椽。自知读父书，寒饥理残编。闭门瓮牖下，积勤逾十年。圣朝盛文治，学校在所先。君以科第家，备此弟子员。先生大惊讶，府尹深爱怜。道学愈切磋，文词益精研。洪武十七载，诏书兴群贤。君行应乡贡，经义试七篇。末场策五道，剖析如河悬。誇多置后列，有司殆不偏。君谓非取荣，兹事吾青毡。明当赴春官，沥胆陈陛前。亲交饯行迈，笾豆秩初筵。酒酣各赠言，珠玉挥青笺。上堂拜慈母，綵服何翩翩。有弟奉甘旨，离恨毋足牵。君家世显宦，朱紫相摩肩。推官曾太父，忠厚乡邑传。谓君必抗宗，果若数计然。才器既匪凡，志操亦甚坚。任职无崇卑，所贵不愧天。思罔坠厥绪，夙夜尚慎旃。吾妻乃令姊，于弟友爱专。小儿为君甥，庸愚赖陶甄。余以奇蹇中，务农居园田。苟或荣高足，吾子先著鞭。相期更远大，能不罄所宣。
赠别莫广文赴召代陈太守作
作者：梁兰
朝代：明

我来守是邦，学校职所先。博士诚恳厉，诸生亦才贤。弦诵固愿闻，文教赖以宣。讵图戾一鹗，遂成兆三鳣。严车泮池外，供帐河梁边。嬿婉良新知，暌离徒赠言。兹行有民社，与子俱慎旃。
赠别萧伯龄
作者：梁兰
朝代：明

子才弱冠胄监趋，广眉秀目髯虬如。峨冠褒衣讲唐虞，金华文献天下无。道宗濂洛咸巨儒，先兄哦松垂令誉。子以郡博黉宫居，球琳珷玞形质殊。朝磨夕琢成佩琚，人人足可膺时需。大明天子龙飞初，元正大朝步天衢。二亲在堂六帙馀，十年不见涕零袪。退朝归觐来乡闾，入门群儿走且呼。宾亲过从日月虚，难弟买羊为子屠。綵衣升堂倒酒壶，命我赋诗以相娱。忠君爱亲难两图，欲留不留心郁纡。儿曹亦以文学拘，自京一来看老夫。只今西行入蜀都，不愁畏途崄复岖。飘飘自拟文翁俱，子今毋用长嗟吁。
赠别陈县丞纶
作者：梁兰
朝代：明

三载哦松间，一如下车初。政事岂不烦，才力自有馀。兹晨当弃去，轩盖盈交衢。父老谷中至，再拜倾酒壶。各言恒具瞻，莫若贤大夫。龙飞抚昌运，仁明迈唐虞。引领希重来，善保千金躯。
赠别陈徵士
作者：梁兰
朝代：明

翙彼丹凤雏，嬛嬛随母飞。朝阳丽崇冈，爰止梧桐枝。六翮日以长，五采光陆离。高翔拟千仞，凌风顾徘徊。竹实谅可食，岂不慰子饥。但以去母远，啾啾鸣声悲。誓将垂鸿猷，策名及清时。俯视枳棘中，相去如云泥。
赠地师彭仲武
作者：梁兰
朝代：明

坤势奔腾万象殊，阴阳理合气相符。昔闻白水兴王业，今见金陵属帝都。羡子已归华表鹤，人生咸愿首丘狐。彭郎自是篯铿裔，肘后青蘘世所无。
赠孟推官
作者：梁兰
朝代：明

此邦实繁庶，习俗善讼争。侧闻举错间，片言等神明。兹晨促遐装，述职朝上京。青松挺崇柯，霜气肃以凝。父老填修涂，车毂无由行。藩臣给军饷，租税仍烦征。贱子伏草野，夙夜感且兴。长驱非所愿，期以康吾民。
赠曾同伦
作者：梁兰
朝代：明

芸窗夜雨馀，莲幕春昼迟。穷经本致用，读律乃适宜。大藩简牍繁，裁决罔或稽。紫薇华始荣，钩帘哦新诗。虽匪泉石幽，有殊徽纆羁。不闻乘田时，牛羊蕃且肥。扫我林下居，暮年以为期。
赠蜀中王镇抚
作者：梁兰
朝代：明

先皇有天下，将军守阆州。去家八千里，握节三十秋。抚士能深知，筹边遂良谋。子孙日以长，功名日以收。昨闻朝上京，复许旋故丘。暂合姻戚欢，靡遑桑梓留。剑阁拟玉门，讵非定远侯。
赠袁彦通
作者：梁兰
朝代：明

袁郎二十非凡才，广眉清目何奇哉。我来山中未相识，入门一见心眸开。把臂登楼酌我酒，六博行觞不停手。座间索客歌黄钟，马上调弓剪青柳。君家旧时不可当，舆台出入皆辉光。乃知公侯始必复，如君志气非寻常。男儿困穷须自保，袁郎毋用伤怀抱。君不见东汉吴子颜，十年返马渔阳道。
迎祥观
作者：梁兰
朝代：明

石径云深长绿苔，仙家楼台绝纤埃。空庭尽日无人到，山鸟窥檐时下来。
远将归
作者：梁兰
朝代：明

远将归，归来苦不早。黄河西没不复归，铁衣夜夜眠秋草。远将归，归来在何时。明年二月桃花飞，郎时归来妾下机，便裁白纻缝春衣。
述怀
作者：梁兰
朝代：明

一夕复一夕，一朝复一朝。贫知岁月长，富恨岁月销。行者出门去，征途日以遥。请看昨日花，今日颜色凋。青春固重来，白发肯见饶。老吟漫成章，孤斟难盈瓢。忧端一自遣，园林行以谣。但恐在世人，人人非松乔。
述怀寄弟
作者：梁兰
朝代：明

曩者一分散，奔走恐弗全。凿坏既匪愚，踰垣谅亦贤。岂无内顾忧，万事如弃捐。樊笼能苟脱，尺素焉可传。思亲终夜起，忆弟看云眠。岁月若易迈，肝肠徒自煎。穷途赖知己，感激能相怜。天寒制衾裯，日暮留杯棬。分题刻明烛，看剑对长筵。醉来幸自遣，醒后还复然。去秋始得书，季冬乃言旋。归途杂雨雪，跬步不可前。仆夫行且僵，衣袂皆已穿。依依望故里，废城遥相连。空壕下归鹜，墟曲生寒烟。入门拜慈母，涕泪流潺湲。下堂见童稚，惊喜走欲颠。大儿颇聪敏，几案错简编。小儿亦娟好，但觅粥与饘。孟光事辛劳，何暇施朱铅。温言慰饥渴，诉言累万千。亲戚暨邻旧，来往相摩肩。谓我非此行，徽纆仍拘挛。有妹独永诀，痛哉间黄泉。死者良可悲，音容日以迁。俯视数尺坟，新草何芊芊。亲年迫衰暮，复以忧恨牵。叔也乃不回，云泛吴中船。吴中几千里，悠悠越山川。溯我别汝来，迄今踰三年。岂徒空匮数，况复忧患缠。鹡鸰在原上，见此棠棣篇。我意俟汝归，卜筑西城堧。怡愉共甘旨，出入相后先。夜读古圣书，朝耕高原田。贱贫贵努力，穷达信所天。汝归定何时，令我心若悬。春雨日潇潇，飞鸿亦翩翩。裁诗寄天末，悒郁罄所宣。临书忽哽咽，泪下零长笺。
退庵诗
作者：梁兰
朝代：明

退休息微躯，生平历忧患。世事不愿闻，相知勿复言。数椽林下居，容膝亦已宽。芳草被前除，青松荫檐间。放歌畅幽怀，遐眺怡我颜。朋旧来相过，浊醪聊共欢。逍遥任馀日，心神良自安。
送人复往辽东
作者：梁兰
朝代：明
体裁：古风

镇东将军度辽水，健儿悉发良家子。旌旆连屯四十营，蓁莽芟除五千里。城门大开高枕眠，敌人不敢来窥边。白盐堆雪旋煮海，绿麦翻云新种田。去时军田秪有马，只今牛羊遍原野。旧说冰霜苦早寒，只今天气如中夏。子从去年辽东来，令严不敢久徘徊。锦袍重重厚装束，楼舡嗷嘈天际开。临行莫作刺刺语，男儿功名须自取。诏书早晚征高丽，手击苏文献圣主。
送人复往辽东
作者：梁兰
朝代：明

镇东将军度辽水，健儿悉发良家子。旌旆连屯四十营，蓁莽芟除五千里。城门大开高枕眠，敌人不敢来窥边。白盐堆雪旋煮海，绿麦翻云新种田。去时军田秪有马，只今牛羊遍原野。旧说冰霜苦早寒，只今天气如中夏。子从去年辽东来，令严不敢久徘徊。锦袍重重厚装束，楼船嗷嘈天际开。临行莫作刺刺语，男儿功名须自取。诏书早晚征高丽，手击苏文献圣主。
送人还乡
作者：梁兰
朝代：明

成家匪长计，去国怀远忧。兹言挈妻孥，挂席顺东流。引睇桑梓间，背离三十秋。父老欣来归，奔走迎道周。自有旧田庐，衣食良易谋。孟轲昔在齐，母没葬返邹。誓将负白骨，卜藏近松楸。所愿苟遑遂，此外亦何求。临岐辄赠言，不敢徒淹留。
送僧赴京
作者：梁兰
朝代：明

圣皇缵隆绪，一视仁且慈。四夷悉来庭，万姓咸雍熙。显幽各异趣，冥冥良可悲。梵宫亦嵯峨，卿云烂以垂。灿灿金莲花，布地绚生辉。西方有神僧，真源了能知。兹会诚靡常，眷言慎自持。
送别
作者：梁兰
朝代：明

孤凰何翩翩，文采光陆离。昂首鸡鹜侪，中心怀伤悲。羽翮日以长，奋身起高蜚。朝阳丽崇冈，青青梧桐枝。爰止梧桐枝，和鸣亦喈喈。竹花已作实，可以疗子饥。万物有本根，失类诚匪宜。子为王者瑞，天理奚罔知。愿言垂鸿猷，显扬方自兹。
送别
作者：梁兰
朝代：明

良时岂不再，嘉会亦匪难。海隅昔纭纷，无因瞻令颜。讵图复相见，乃在京邑间。峨峨正阳门，迢迢西长安。春物生光辉，嬿婉各尽欢。兹晨驾言迈，仍以博士迁。圣皇重文教，非君曷由宣。慎保八尺躯，盛名当永传。
送指挥致仕代作
作者：梁兰
朝代：明

孙子持旌节，归休八秩馀。闻鸡催客舞，上马倩人扶。行阵毋烦整，琴尊足自娱。高堂双鬓雪，不似在穹庐。
送方知事馈运章贡
作者：梁兰
朝代：明

持麾出莲幕，给饷趋辕门。师征抵深谷，漕转溯穷源。滩危白石齿，山东洪涛奔。舟楫苦不前，简书日纷纭。既虞军食乏，复恐民力烦。王事亦有终，黾勉服其勤。奚必矢石间，而后树功勋。策名及振旅，足可沾殊恩。
送某指挥致仕
作者：梁兰
朝代：明
体裁：七言排律

有孙袭爵佩银黄，玉剑雕弓任取将。架上素书宜宝爱，囊中紫诰慎珍藏。极知衰老恩荣盛，却喜休閒岁月长。耿耿丹心如皦日，垂垂白发似凝霜。仍怀边地常时逻，尚问羌人早晚降。不拟伏波誇矍铄，但陪甪里足徜徉。将车先过金鱼馆，奉几频留绿野堂。邻叟每来催进饭，幕宾相见命持觞。竹枝桃叶供行役，玉树芝兰在坐傍。自古年高能德邵，君今积德寿无疆。
送某指挥致仕
作者：梁兰
朝代：明

有孙袭爵佩银黄，玉剑雕弓任取将。架上素书宜宝爱，囊中紫诰慎珍藏。极知衰老恩荣盛，却喜休閒岁月长。耿耿丹心如皦日，垂垂白发似凝霜。仍怀边地常时逻，尚问羌人早晚降。不拟伏波誇矍铄，但陪角里足徜徉。将车先过金鱼馆，奉几频留绿野堂。邻叟每来催进饭，幕宾相见命持觞。竹枝桃叶供行役，玉树芝兰在坐傍。自古年高能德邵，君今积德寿无疆。
送欧阳允坚辽东省兄
作者：梁兰
朝代：明

辽阳去家八千里，阿兄荷戈渡辽水。北风吹沙海涛起，千艘万艘去如矢。阿兄去时衣裳单，毡帐夜长衾半寒。我欲求兄一相见，徂往不愁道路难。舍下妻孥自相保，春雨山田种须早。假令海水平平可树桑，誓不见兄不来乡。
送江西都司承差
作者：梁兰
朝代：明

弱龄给将命，磬折趋辕门。军谋不可测，折冲词令间。非有矢石劳，亦无文墨烦。兹晨饯行迈，三爵少尽欢。枯桑何萧萧，岁暮风色寒。出入慎尔仪，勿谓贵能官。所希歌皇华，周爰历咨宣。
送罗君仲矩致仕还乡
作者：梁兰
朝代：明

弱冠事先帝，服勤三十年。云南暨琼崖，足迹履十千。先帝升仙去，放逐归园田。圣帝旋旧都，皦日明中天。诏书例徵召，小大无弃捐。君以去岁暮，入朝觐天颜。须鬓纷已皤，心志强且坚。皇衷悯衰迈，不以职事牵。内官颁书籍，礼曹供赏筵。敕文谕恩意，仍服裳与冠。俾归荣乡里，优游养馀閒。劝民使为善，备载敕谕间。我以谫薄才，承乏左挍垣。送行不敢远，执爵三四传。料君到家时，桃李争春妍。有子克嗣宗，瑜珥色娟娟。豚犬能相亲，教以孝悌先。乡邻及姻戚，来往相摩肩。种秫酒酿醇，举罾鳞获鲜。高歌酌至夕，酌罢醉即眠。起来眺门外，青山横素烟。儒生索书字，释子坐话禅。双凫度西上，渔篴回东边。万事无一忧，梦寐亦陶然。悠哉复悠哉，其乐不可言。
送罗君仲矩致仕还乡
作者：梁兰
朝代：明

领簿江都日，贤良独荐君。归休惭白首，高步喜青云。重见心相爱，那知手又分。草堂江浦上，尊酒且论文。
送郭子卢岁贡
作者：梁兰
朝代：明

春风解轻冰，泮芹纡新绿。鼓箧下中堂，驱车越平陆。亲交各云饯，忠言未遑告。兹行升胄监，追琢候奇璞。积勤学固优，致用材更育。流滋既溢馀，毋以小善录。整翮睇层霄，奋飞追鸿鹄。
道中
作者：梁兰
朝代：明

题柱相如旧所闻，弃繻今拟汉终军。舟横古渡春涛壮，路出荒城曙色分。飞腾未失鱼龙会，饮啄宁随鸡鹜群。堂上慈亲空白首，倚门望断楚天云。
酬刘昭赠北乐府二曲皆感慨之辞
作者：梁兰
朝代：明

满庭微雨梦醒时，侵晓将来绝妙词。为客几回伤仁事，怀人千里寄相思。铜台伫望霓裳舞，金谷扶归锦帐移。不如与子甘贫贱，村酒山歌足自怡。
除夕喜儿曹皆远归
作者：梁兰
朝代：明

儿曹远近俱儒仕，一在筠州一阆州。两地行程非可约，片时归计似同谋。且从除夕尝家酝，莫问新年买客舟。代际唐虞各努力，老夫白首自无忧。
霜台
作者：梁兰
朝代：明

迢迢百尺楼，俯瞰双江流。飞轩轶浮景，凝霜肃清秋。四牡何翩翩，弗遑少停留。丘民胡靡宁，皇衷每怀忧。来登匪乘暇，爰咨复爰谋。凭高一遐览，心目良悠悠。兹台屹千古，令誉垂无休。
青原僧舍
作者：梁兰
朝代：明

瑶岑抱圆虚，珠林陟云上。径幽秋桂深，涧回夏泉响。空庭一虎卧，落日数僧讲。黄堂颇遑暇，朱幡辄时往。洗耳闻梵音，观心息尘想。自非政清净，讵能遂佳赏。
题严迪德孝廉扇
作者：梁兰
朝代：明

出入桑梓间，笑言乐怡怡。亲戚亦欣慕，朋游幸相依。邻瓮绿可分，薄言斟酌之。讵图衰迟景，际此盛平时。
题冷载阳小景四首
作者：梁兰
朝代：明

朝回典却衣，酒债仍常有。何处写幽怀，村村是花柳。天下已归周，一竿果何钓。挟车向君门，莫待飞熊兆。宫商初不解，敢谓无知音。欲得林中趣，泠泠弦上心。独往意甚佳，兴阑良可惜。胡不造衡门，寒炉一相即。
题冷载阳小景四首·其一
作者：梁兰
朝代：明

朝回典却衣，酒债仍常有。何处写幽怀，村村是花柳。
题冷载阳小景四首·其三
作者：梁兰
朝代：明

宫商初不解，敢谓无知音。欲得林中趣，泠泠弦上心。
题冷载阳小景四首·其二
作者：梁兰
朝代：明

天下已归周，一竿果何钓。挟车向君门，莫待飞熊兆。
题冷载阳小景四首·其四
作者：梁兰
朝代：明

独往意甚佳，兴阑良可惜。胡不造衡门，寒炉一相即。
题吴杰扇
作者：梁兰
朝代：明

轮轮囷囷一片云，非烟非雾白纷纷。山人不敢自怡悦，千里殷勤持赠君。
题子坚隐居图
作者：梁兰
朝代：明

径回林影长，山豁川流广。衡扉傍沙掩，层轩抗云敞。坠叶下琴床，飞岚落书幌。释子问字来，野人索诗往。风生客帆孤，日入渔榔响。行药陟西崖，采莲泛南港。隐者昔见招，兴移极兹赏。今日睹画图，令人起遐想。
题徐侯瑞莲
作者：梁兰
朝代：明

莲生官池中，连根复连蒂。两花正相当，双房更相比。此花比君子，而非小人媚。德音苟弗昭，休徵曷由致。贤哉邑大夫，卓然汉循吏。奚翅禾同茎，何殊麦岐穗。贱子无以称，歌诗纪其异。
题扇
作者：梁兰
朝代：明

兹楼一何迢，虚庭绝尘鞅。林高春木繁，涧回夏泉响。掩卷起遐思，畅吟适清赏。亦有抱琴翁，乘閒共来往。
题扇
作者：梁兰
朝代：明

境幽寡纷虑，坚坐若终身。飘飘南山老，日夕能相亲。行当承明趣，恐非林下人。
题扇
作者：梁兰
朝代：明

湖水湖山六月清，画船曾向越中行。采莲一曲歌声散，醉看流云席上生。
题春晖堂
作者：梁兰
朝代：明

中堂高且深，翩翩五采衣。昕夕登旨甘，慈颜亦愉怡。永怀爱日心，不为游子悲。兹言贰雄藩，遂令定省违。所欣逮禄养，足可荣恩私。紫诰回飞鸾，闾里生光辉。
题杨思贻竹
作者：梁兰
朝代：明

风雨潇潇秖一枝，此君高节苦难持。于今凤尾凌霄汉，会见龙孙满眼时。
题沈令尹小景
作者：梁兰
朝代：明

笑杀陶潜归去休，浔阳江上棹扁舟。如今令尹新承宠，卓鲁功名到白头。
题渔父图
作者：梁兰
朝代：明

湘水绿于蓝，数峰青可数。高柳一溪阴，投竿拟何许。本意匪求鱼，閒情聊自取。莞尔歌沧浪，扬舲下修渚。
题王主簿江山别图意
作者：梁兰
朝代：明

秪囊一孤桐，翩翩下轻舟。供帐俱不烦，官满莫可留。四山无改色，中坻有回流。幸哉许重来，尔民乐斯丘。
题画
作者：梁兰
朝代：明

偶坐永清昼，飞轩绝纤尘。亦有南涧翁，问字来相亲。幽意固可适，子非林下人。
题画
作者：梁兰
朝代：明

泉鸣一涧长，云去两崖碧。结茅背松坡，境偏绝尘迹。坚坐阅古书，可以永终日。皎皎白驹场，逍遥幸相即。天际烟波浮，岩畔渔舟小。近晚未收缗，夕阳在林杪。世事了无闻，取适如君少。
题画·其一
作者：梁兰
朝代：明

泉鸣一涧长，云去两崖碧。结茅背松坡，境偏绝尘迹。坚坐阅古书，可以永终日。皎皎白驹场，逍遥幸相即。
题画·其二
作者：梁兰
朝代：明

天际烟波浮，岩畔渔舟小。近晚未收缗，夕阳在林杪。世事了无闻，取适如君少。
题画四首 其一 吹笛
作者：梁兰
朝代：明

草绿春风转，花浓夕照曛。翠华门外度，凤吹杳难闻。
题画四首 其一 杜甫游春
作者：梁兰
朝代：明

载酒命童子，驾言适桥西。东风倏而来，满林莺乱啼。选幽果何所，无乃黄家蹊。
题画四首 其三 渊明归田
作者：梁兰
朝代：明

轻舟下长浦，悠然见衡门。故旧极相悦，童仆亦载奔。知我归来意，相逢但忘言。
题画四首 其三 题叶
作者：梁兰
朝代：明

秋早绣裳寒，霜清宫树丹。不教寄流水，题与小娃看。
题画四首 其二 羲之好鹅
作者：梁兰
朝代：明

濡毫意未遂，拂衣临清湍。茅亭倚高木，六月天风寒。白鹅勿复笼，暇日时来看。
题画四首 其二 题扇
作者：梁兰
朝代：明

钿合收残黛，香风吹绿衣。閒来消永昼，非是效班姬。
题画四首 其四 孟浩然灞桥诗思
作者：梁兰
朝代：明

飞雪大如席，北风天际来。林壑不可辨，柴荆殊未开。先生一短褐，清兴何奇哉。
题画四首 其四 琵琶
作者：梁兰
朝代：明

金屋渐黄昏，香凝锦幄温。未曾辞汉苑，哀怨与谁论。
题画四首·吹笛
作者：梁兰
朝代：明

草绿春风转，花浓夕照曛。翠华门外度，凤吹杳难闻。钿合收残黛，香风吹绿衣。閒来消永昼，非是效班姬。秋早绣裳寒，霜清宫树丹。不教寄流水，题与小娃看。金屋渐黄昏，香凝锦幄温。未曾辞汉苑，哀怨与谁论。
题画四首·杜甫游春
作者：梁兰
朝代：明

载酒命童子，驾言适桥西。东风倏而来，满林莺乱啼。选幽果何所，无乃黄家蹊。濡毫意未遂，拂衣临清湍。茅亭倚高木，六月天风寒。白鹅勿复笼，暇日时来看。轻舟下长浦，悠然见衡门。故旧极相悦，童仆亦载奔。知我归来意，相逢但忘言。飞雪大如席，北风天际来。林壑不可辨，柴荆殊未开。先生一短褐，清兴何奇哉。
题画图
作者：梁兰
朝代：明

楼台深倚白云隈，一涧萦回出洞来。自古神仙求不得，刘郎有路到天台。
题画竹
作者：梁兰
朝代：明

秖见凤毛高数尺，岂知龙尾合千寻。有时客报平安字，绿泛深杯风满林。
题章琳扇
作者：梁兰
朝代：明

嫦娥飞来丹桂香，乘鸾舞女素罗裳。广寒渐远天似水，风露满身宫漏长。
题竹为一槎作
作者：梁兰
朝代：明

此君老节已苍苍，犹解飘翩引凤凰。若个龙孙能似玉，他年会见拂云长。
题素扇
作者：梁兰
朝代：明

团圆复团圆，月圆尚有亏。致身君怀袖，无有盈亏时。知君重贞素，采色亦不施。物微幸相亲，愿言长自持。寒暑固代谢，用舍适其宜。古来婕妤怨，此意君谅知。
题红梅
作者：梁兰
朝代：明

贞态由来白，轻红故恼人。莫将桃李比，别是一枝春。
题萧鹏举在谪所寄弟鹏翔扇
作者：梁兰
朝代：明

缄情托罗扇，罗扇非能言。月盈尚有亏，不如罗扇圆。鸿雁一行飞，鹡鸰终在原。合欢岂无时，分离奚足叹。勿以凉飙至，而云相弃捐。
题郭思彦画
作者：梁兰
朝代：明

北郭先生乐自閒，坐闻天籁昼珊珊。兴来也解倾佳酿，名拟风流两晋间。
题雪竹红梅
作者：梁兰
朝代：明

兔园酣宴侍梁王，翡翠帘垂锦幄张。银烛烧残天不曙，佳人队队舞霓裳。
题鹡鸰图
作者：梁兰
朝代：明

和鸣及芳晨，急难怀往时。其乐本天真，相犹宁解为。我能安馀日，见汝终怡怡。
题鹰
作者：梁兰
朝代：明

长杨材官臂来时，驾前决云呼健儿。草间狐兔不日尽，勇锐如此倾城知。
风雨破茆屋
作者：梁兰
朝代：明

茆茨已为风捲之，骤雨复作中夜时。泥泞沾席不堪卧，潦水浸床那得移。稚子牵裳喜濯足，慈亲抱被空愁眉。城西大厦人何在，满路苍苔更可悲。
龙仙寺
作者：梁兰
朝代：明

古寺名空在，依山只数椽。钟逃犹有穴，龙去已成仙。古础埋春草，回塘落涧泉。诸僧离乱后，头发也垂肩。
题县八景 其一 金鸡春晓
作者：梁养正
朝代：明

金鸡振晓声，奋翮千仞上。华堂春满时，佳景孰来访。
题县八景 其三 江头渔聚
作者：梁养正
朝代：明

鳞鳞满江头，往来轻一叶。不用杞人忧，壮怀方击楫。
题县八景 其二 仓冈夕照
作者：梁养正
朝代：明

开明耀永昼，返照冈之麓。羡君桑榆功，芳名入奏牍。
题县八景 其五 贞山两霁
作者：梁养正
朝代：明

雨过山色增，有如濯青泚。仙心足比洁，俗尘为我洗。
题县八景 其四 谷口樵归
作者：梁养正
朝代：明

谷口路应赊，前山已夕照。樵夫咏而归，风吹入别调。
题县八景·金鸡春晓
作者：梁养正
朝代：明

金鸡振晓声，奋翮千仞上。华堂春满时，佳景孰来访。开明耀永昼，返照冈之麓。羡君桑榆功，芳名入奏牍。鳞鳞满江头，往来轻一叶。不用杞人忧，壮怀方击楫。谷口路应赊，前山已夕照。樵夫咏而归，风吹入别调。雨过山色增，有如濯青泚。仙心足比洁，俗尘为我洗。
动星隐钓西南沙
作者：梁可基
朝代：明

蓝川流水杏花初，城市心尘肯到无。箬笠蓑衣烟雨去，老翁依旧一狂奴。
峡山飞来寺
作者：梁可夫
朝代：明

独上飞来自一天，更于何地觅神仙。石台局面留棋迹，云洞环归带玉悬。入定禅僧寻定处，明心行者悟心泉。沙门法界轮回转，中有灵岩独峭然。
夏日村居次焦山郭次甫韵
作者：梁可澜
朝代：明

万里天光海气凉，阑干十二海天长。粟舂铁树飞泉响，酒压金茎玉露香。柳岸客过桃叶渡，柴门人指杏花乡。阴阴绿树江村晚，倦鸟归来带夕阳。
夜泊西湾
作者：梁可澜
朝代：明

野水泠泠浸碧天，西湾深处泊渔船。千山月色孤篷外，半夜潮声一枕边。春梦觉来伤往事，乡心老去忆行年。白头不是忘归客，独对芦花思悄然。
寄怀舒碣石进士
作者：梁可澜
朝代：明

凄凄倦客况风尘，卧听寒暄入夜分。归梦故园疑是鹿，野心尘世懒于云。酒钱近有苏司业，粱肉其如郑广文。风雪萧萧多闭户，教人无赖忆夫君。
寄怀黄寓庸仙吏
作者：梁可澜
朝代：明

国士清时问薜萝，中原无事海无波。天游倚剑闻长笑，日醉投壶听雅歌。白发穷交陈榻少，黄金世态翟门多。相思双眼天南北，采采芙蓉柰尔何。
寄霍益方茂才
作者：梁可澜
朝代：明

旗鼓争雄近有无，徉狂宁得少吾徒。昔年鼎足论诗社，何日刀头问酒垆。谁则五君轻二子，尔其一士长千夫。独怜老骥飞扬甚，或可长歌扣玉壶。
怀舍侄天亮
作者：梁可澜
朝代：明

竹林诸子日徜徉，别后何人对尔狂。报国芙蓉藏宝匣，登山瑶草满诗囊。四君门下无高士，五柳窗前有上皇。文事更能兼武备，中原谁荐杜当阳。
感怀
作者：梁可澜
朝代：明

散尽千金好侠游，归来湖海一扁舟。心灰任化为鹃蝶，身贱从教唤马牛。昔日兰金罗雀网，今朝桂玉典貂裘。西风冷落无聊赖，独倚朱门咏四愁。
游罗浮
作者：梁可澜
朝代：明

独携筇杖入罗浮，四百名峰今始游。鲍靓葛洪如有待，洞云岩月似相留。一封茅屋梅花古，半址松坛药灶秋。谁谓铁桥人不到，我将双袖挹飕飗。
白云洞
作者：梁可澜
朝代：明

人游仙洞多迷路，惟有仙源路不迷。一片白云开洞口，野人还住小岩溪。
闻雁有怀苏内子及诸侍姬
作者：梁可澜
朝代：明

淅淅寒风落叶稀，卧闻孤雁掩柴扉。声悲月下佳人瑟，泪湿天涯病客衣。夜入芦花何处觅，秋传书草为谁飞。幽窗寂寞愁听汝，多少离情怨未归。
题肤功雅奏图
作者：梁国栋
朝代：明

边城残虏昔曾降，文武功成宪万邦。欲待龙颜趋北阙，云帆楼舰发珠江。笑倚戎车克壮猷，关前氛祲仗谁收。忻看仁日回春日，再上刑州护锦州。猎猎旌旗蔽远天，嘈嘈箫鼓闹离筵。先声已播河西静，又借君王玉马鞭。司马忠良翊圣朝，名飞麟阁不须邀。新皇庙算高千古，休比唐文只度辽。
题肤功雅奏图·其一
作者：梁国栋
朝代：明

边城残虏昔曾降，文武功成宪万邦。欲待龙颜趋北阙，云帆楼舰发珠江。
题肤功雅奏图·其三
作者：梁国栋
朝代：明

猎猎旌旗蔽远天，嘈嘈箫鼓闹离筵。先声已播河西静，又借君王玉马鞭。
题肤功雅奏图·其二
作者：梁国栋
朝代：明

笑倚戎车克壮猷，关前氛祲仗谁收。忻看仁日回春日，再上刑州护锦州。
题肤功雅奏图·其四
作者：梁国栋
朝代：明

司马忠良翊圣朝，名飞麟阁不须邀。新皇庙算高千古，休比唐文只度辽。
金城雄镇
作者：梁国树
朝代：明

曳履新城第一山，山中金阙迥诸天。千峰树影涵秋色，一带溪光动晓烟。仙令清晖诗思里，幽人逸兴酒杯前。烽销半壁城如锦，几度登临未忍还。
过二乔墓
作者：梁培德
朝代：明

偶来青冢畔，松柏故人心。花落啼红泪，泉声泻素琴。寒云低远岫，斜日照高林。草色留眉黛，知君恨每深。
中秋九日得晴字
作者：梁士楚
朝代：明

九十分秋夜气清，半轮沧海试新晴。东窗漏转花移影，南浦风高雁有声。千里美人圆缺恨，一尊词客古今情。相呼莫厌枫林醉，玄鬓年来祇自惊。
九日黎惟敬朱石潭邓云川湛然上人集朝汉台
作者：梁士楚
朝代：明

初衣归隐故山中，出郭风烟迥不同。曲水细分陶径远，暮云低傍汉台空。高僧机向青山息，上客词兼白雪工。回首廿年征战扰，祇馀残菊对飞蓬。
夜郎道中
作者：梁士楚
朝代：明

夜郎城北控南关，远俯三巴近百蛮。汉相战功留赤水，唐人诗思半青山。溪菁宿雨猿应啸，岭树连天雁欲还。同是边城更愁苦，可堪停辔问民艰。
怀侯国储参戎
作者：梁士楚
朝代：明

信陵宾客识侯君，持节南驱万马群。昼把鸟弓开塞月，夜潜鱼阵出关云。牵衣最喜春风满，把酒犹惊夜雨分。去日小楼僧未老，琅琅经贝不堪闻。
柳枝词
作者：梁士楚
朝代：明

钱塘堤水绕苏家，残雪霏霏点客茶。最是少年寻乐处，小桥深巷柳丝斜。
江潭晚泊
作者：梁士楚
朝代：明

两岸风花散逝波，共怜孤梦绕江沱。灯前对酒虚鸣剑，海畔传书尚枕戈。百计术穷詹尹卜，千愁心折鄂君歌。浓烟处处迷芳草，不见王孙奈尔何。
游南华寺
作者：梁士楚
朝代：明

楼船千里驻清滩，宾从相将礼法坛。出匣灵光生锡钵，登台佳气遍旃檀。江留花影诸天静，涛落松声五月寒。此去万缘俱息尽，青山随处逐黄冠。
游飞来寺
作者：梁士楚
朝代：明
体裁：七言律诗

旅次维舟傍翠岑，穷幽策杖赋登临。烟笼古木元关寂，风扫残红野径深。客过柴扉云满袖，僧敲禅磬月归林。洞门几许猿声咽，散入蒲团杂梵音。
答黄公绍闻倭之作
作者：梁士楚
朝代：明

沧海藩离彻五城，竹垣荒舍有枭鸣。清湍半饮胡人马，落日空窥汉将营。豪吏夜呼冯虎啸，美人春怨带鹃声。长缨莫笑迂儒计，试向尊前数甲兵。
过清远峡
作者：梁士楚
朝代：明
体裁：七言律诗

两岸青山翠欲流，天涯萍迹便堪游。层峦倒影藏仙窟，一水新潮荡客舟。系石藤萝常伴月，穿云猿狖自鸣秋。凝眸未尽寻幽兴，直欲高飞最上头。
题朱山人隐居
作者：梁士楚
朝代：明

天畔晴峰敛醉霞，隔溪流水似僧家。蒲团不入游仙梦，独绕山城树树花。
日暮
作者：梁士济
朝代：明

薄暮马蹄疾，征途更苦长。寒风吹落日，夜色逐微霜。茅店山间出，渔歌水一方。钟声何处发，烟树远苍茫。
游小金山
作者：梁天锡
朝代：明

鳌耸青葱江上台，芙蓉环碧画图开。日浮金影波心见，蜃逐潮声海角来。坡老昔参禅性定，粤灵今喜使舟回。凭虚不尽登临兴，北望天峰紫翠嵬。览胜招提花蔓陀，中流天设此灵波。千峰列戟侵云出，五月浮槎载酒过。落魄有怀添杞梦，清平随地听康歌。江湖廊庙心无别，胥祝东南海不波。
游小金山·其一
作者：梁天锡
朝代：明

鳌耸青葱江上台，芙蓉环碧画图开。日浮金影波心见，蜃逐潮声海角来。坡老昔参禅性定，粤灵今喜使舟回。凭虚不尽登临兴，北望天峰紫翠嵬。
游小金山·其二
作者：梁天锡
朝代：明

览胜招提花蔓陀，中流天设此灵波。千峰列戟侵云出，五月浮槎载酒过。落魄有怀添杞梦，清平随地听康歌。江湖廊庙心无别，胥祝东南海不波。
文笔峰
作者：梁子寿
朝代：明

何年彤管插云霄，域内群峰夜自朝。望去乍疑青玉案，坐来堪与赤霞标。春深雪颖流云影，日下文光烛斗杓。一自长卿题柱后，千秋彩色满岧峣。
金鸡岭
作者：梁子寿
朝代：明

翠削奇峰迥不伦，春深瑞色散嶙峋。晴瞻海外三山秀，俯挹天南万户新。色借金乌开晓曙，形流绛帻报佳辰。谁言雄峙无长夜，特立苍苍捧赤轮。
马鞍冈
作者：梁子寿
朝代：明

回壑双峦迥自幽，天开形胜自南州。雕鞍似据风雷起，玉辇常依阁道游。匹练熹微开日观，长驱躞蹀向宸旒。从来渥水生龙种，石垄参差瑞气浮。
庾岭晓行
作者：梁存智
朝代：明

万仞高峰阻狩巡，凿通鸟道往来频。雄关设险终臣汉，天堑当衢不帝秦。鹿走中原思故主，鸡鸣五夜促行人。梅花有意难留客，策马蹄翻驿路尘。
虎邱题壁
作者：梁存智
朝代：明

姑苏台冷去西施，日落空山画角悲。精气当年留虎迹，英魂终古恨鸱夷。雨添翡翠皆含泪，水泛芙蓉尽绉眉。烟锁吴门秋欲暮，市中行客枉吹篪。
咏雪
作者：梁存让
朝代：明

看山莫笑野云閒，五岳峰头自往还。倘被天风吹得起，也应霖雨到人间。
月下怀弟存诚
作者：梁存让
朝代：明

万里秋声度雁群，三年离梦绕归云。何当化作天边月，夜夜清辉照见君。
江行秋兴二首
作者：梁存让
朝代：明

已无人唱大江东，滚滚奔涛逼远空。世界是非尘劫后，英雄今古浪淘中。半壶浊酒浇残夜，十幅轻帆蘸晓风。明识宦游春梦里，有谁说破向孤蓬。烟波深处暂停桡，直上高楼挂酒瓢。万里天风吹远碧，一江秋雨助寒潮。狂搜断碣怀千古，醉向空山问六朝。回首乡关云树隔，惊闻黄叶下萧萧。
江行秋兴二首·其一
作者：梁存让
朝代：明

已无人唱大江东，滚滚奔涛逼远空。世界是非尘劫后，英雄今古浪淘中。半壶浊酒浇残夜，十幅轻帆蘸晓风。明识宦游春梦里，有谁说破向孤蓬。
江行秋兴二首·其二
作者：梁存让
朝代：明

烟波深处暂停桡，直上高楼挂酒瓢。万里天风吹远碧，一江秋雨助寒潮。狂搜断碣怀千古，醉向空山问六朝。回首乡关云树隔，惊闻黄叶下萧萧。
江边夜泊
作者：梁存让
朝代：明

不知何处泊，倚棹近三更。天远秋无尽，江寒月有声。鸣虫萦断梦，归雁系离情。把酒愁孤饮，残杯照短檠。
白菊
作者：梁存让
朝代：明

冉冉真疑堕素云，清芬玉质可离群。秋来閒品陶家种，不染铅华独有君。
黄金台
作者：梁存让
朝代：明

矗矗凌云百尺台，燕昭好士亦雄才。却疑珠履谈天客，半为黄金两字来。
七夕偕许稚干寮长童子鸣诸公集王太仆仪甫园亭得惊字
作者：梁孜
朝代：明

萧萧木叶总秋声，巧夕长安试结盟。月满楼台人共倚，星回河汉鹊还惊。风云天上成良晤，兰玉尊前此合并。惭愧一官依北斗，可能词赋拟西京。
中秋夕同童子鸣集陈太史宅对月得飘字
作者：梁孜
朝代：明

皓魄盈盈出绛霄，金茎孤倚夜迢迢。尊前风露清砧起，笛里关山一雁飘。楚客狂歌飞白雪，燕台秋色晃银桥。合欢况更逢知己，蒋径梁园漫寂寥。
云谷书院题壁
作者：梁孜
朝代：明

野客爱清秋，樵山觅胜游。峰连五岭色，泉瞰大江流。把袂云随杖，停杯月满楼。谷中堪结侣，高卧桂丛幽。
偕朱光山诸友登焦山寺
作者：梁孜
朝代：明

几年京口三山梦，乘兴招携得暂游。云起半江浮远岫，月明千里落寒流。僧扳绝顶看秋色，雁度轻阴下润州。一自焦公栖息后，何人洞里狎飞鸥。
同诸公马上望庐阁得城字
作者：梁孜
朝代：明

青山含霁色，联骑入都城。梵阁云中出，林钟雨后鸣。风烟分胜地，岁月老尘缨。共抱登临癖，重来不负盟。
喜黎惟敬至偕童子鸣诸公携酒访之得云字
作者：梁孜
朝代：明

摇落深秋一见君，都门握手更殷勤。别来白社孤燕月，重对青尊怅岭云。五岳何年期谢履，甘泉此日羡雄文。休嗟宦海羁双鬓，凤沼新题喜共分。
山中即事
作者：梁孜
朝代：明

名胜来何许，群仙迹尚存。瑶缄秘石室，金简出云门。避世迷桃谷，冥栖卧漆园。丹砂如可学，尘事讵堪论。
康裕卿潘象安管建初诸山人枉过雅集得云字
作者：梁孜
朝代：明

长安何事集鸥群，四海论心绝世氛。纸上烟霞生岳色，毫端蝌蚪落溪云。雨馀旅馆先秋至，月满空阶欲夜分。弹铗欢歌忘去住，尊前休勒北山文。
游南华寺
作者：梁孜
朝代：明

一入菩提境，飘然万虑灰。歌从仙侣放，尊仗故人开。幡诀来何国，檀椷秘法台。禅居留信宿，幽梦绕云隈。翠华环四壁，绝胜隐巍宫。梵供青山响，钟声紫雾笼。虎跑曹水畔，猿啸雨花丛。千里瞻依切，跻攀兴未穷。
游南华寺·其一
作者：梁孜
朝代：明

一入菩提境，飘然万虑灰。歌从仙侣放，尊仗故人开。幡诀来何国，檀椷秘法台。禅居留信宿，幽梦绕云隈。
游南华寺·其二
作者：梁孜
朝代：明

翠华环四壁，绝胜隐巍宫。梵供青山响，钟声紫雾笼。虎跑曹水畔，猿啸雨花丛。千里瞻依切，跻攀兴未穷。
灵洲晚眺
作者：梁孜
朝代：明

灵洲延晚眺，月色满长林。绝浦闻渔笛，空山响梵音。潮回江岸远，雁下水云深。歌舞浑忘寐，扁舟尘外心。
登高台
作者：梁孜
朝代：明

四面山围屋，三洲水绕城。帆樯树杪出，楼榭镜中明。古桂含霜色，长松隐浪声。尘机尽寥落，堪与白鸥盟。
石室纪游
作者：梁孜
朝代：明

仙岛悬幽梦，云栖构宿缘。挥毫开霁色，把酒问青天。积翠沾衣袂，晴光泛绮筵。苍苔千古刻，抚罢意茫然。
秋夜陪童子鸣潘象安洪从周康裕卿管建初集许仪部长官宅送庆伯弟得流字
作者：梁孜
朝代：明

仗剑清歌达者流，蓟门折柳向炎州。风尘万里愁艰涉，岁月孤踪可滞留。先泽远贻分雁影，恩波新沐迟鹓俦。遥闻乡国烽烟息，早赋云篇拜冕旒。
藕花馆
作者：梁孜
朝代：明

雨过湘云捲，风回翠浪平。蝉喧低岸柳，鱼避泛舟萍。赏趣缘山水，忘怀得友生。如何五岳去，方称逸人名。
送友人还家
作者：梁孜
朝代：明

十年高卧桂丛幽，此日惊看挟策游。剑气光芒连北斗，词原丰采动南州。春深风雨三更梦，草绿江湖万里舟。若到故园相忆处，也应回首仲宣楼。
送潘象安归省八首
作者：梁孜
朝代：明

瑟瑟商飙剑色寒，家山俱入梦中看。长安元自知潘岳，莫赋閒居恋鹖冠。籍籍声华满上京，秋来忽动綵衣情。松萝旧社行吟处，应听山莺忆友生。渭城一唱一魂消，昨夜秋风吹鹊桥。最是江枫惜离别，不堪片片舞行镳。倾盖逢君春酒卮，黄金台下细论诗。定知陟屺情偏剧，忽挂云帆易水涯。赋就长杨芳桂丛，隋珠早已动三公。新都云树悬孤梦，便泛秋槎逐转蓬。河桥柳色已萧萧，愁听骊歌对泬寥。后夜相思如有句，好凭征雁寄云霄。长安击筑几高歌，朔雁吴云奈尔何。东阁秖今虚席待，莫将书剑滞烟萝。鼓枻乘风万里回，题诗独上凤凰台。少微莫向青山隐，韦相明时正爱才。
送潘象安归省八首·其一
作者：梁孜
朝代：明

瑟瑟商飙剑色寒，家山俱入梦中看。长安元自知潘岳，莫赋閒居恋鹖冠。
送潘象安归省八首·其七
作者：梁孜
朝代：明

长安击筑几高歌，朔雁吴云奈尔何。东阁秖今虚席待，莫将书剑滞烟萝。
送潘象安归省八首·其三
作者：梁孜
朝代：明

渭城一唱一魂消，昨夜秋风吹鹊桥。最是江枫惜离别，不堪片片舞行镳。
送潘象安归省八首·其二
作者：梁孜
朝代：明

籍籍声华满上京，秋来忽动綵衣情。松萝旧社行吟处，应听山莺忆友生。
送潘象安归省八首·其五
作者：梁孜
朝代：明

赋就长杨芳桂丛，隋珠早已动三公。新都云树悬孤梦，便泛秋槎逐转蓬。
送潘象安归省八首·其八
作者：梁孜
朝代：明

鼓枻乘风万里回，题诗独上凤凰台。少微莫向青山隐，韦相明时正爱才。
送潘象安归省八首·其六
作者：梁孜
朝代：明

河桥柳色已萧萧，愁听骊歌对泬寥。后夜相思如有句，好凭征雁寄云霄。
送潘象安归省八首·其四
作者：梁孜
朝代：明

倾盖逢君春酒卮，黄金台下细论诗。定知陟屺情偏剧，忽挂云帆易水涯。
都门饯别詹咫亭旧父母偕王仪甫太仆康裕卿管建初诸山人即席得山字
作者：梁孜
朝代：明

潞河秋色映西山，衰柳都门试一攀。万里云霄观直谏，孤身沧海荷生还。楚骚未许歌渔父，宣召行看近圣颜。越水闽溪堪对酒，寄情暂与白鸥閒。
陈春宇太史闻余谈衡山之胜有作因次韵答之二首
作者：梁孜
朝代：明

当年楚泽采芙蓉，纵览何如百二雄。夜半祝融观海日，秋高弥勒御天风。披襟独酌云霄上，散发狂歌瀑布中。曾与支公留偈别，愿持杖屦再相从。七十峰头一探奇，素心元与白云期。山僧解说谈经石，樵父能传治水碑。峭壁迎风苍树合，悬崖蔽日古藤垂。寰中胜绝应难赋，搦管多惭白雪词。
陈春宇太史闻余谈衡山之胜有作因次韵答之二首·其一
作者：梁孜
朝代：明

当年楚泽采芙蓉，纵览何如百二雄。夜半祝融观海日，秋高弥勒御天风。披襟独酌云霄上，散发狂歌瀑布中。曾与支公留偈别，愿持杖屦再相从。
陈春宇太史闻余谈衡山之胜有作因次韵答之二首·其二
作者：梁孜
朝代：明

七十峰头一探奇，素心元与白云期。山僧解说谈经石，樵父能传治水碑。峭壁迎风苍树合，悬崖蔽日古藤垂。寰中胜绝应难赋，搦管多惭白雪词。
陈春宇李秀岩王抑所诸公枉过得端字
作者：梁孜
朝代：明

芙蓉寂寞蓼花寒，词客翩翩访药栏。身系浮名依阙下，兴怜孤调落毫端。漏传宫掖因风至，雁度江门带月看。零露瀼瀼清几席，金尊频促待飞翰。
御宴潭
作者：梁安
朝代：明

帝子南旋泊锦舟，浪花香煖酒香浮。神龙饮罢归天去，鱼鳖于今不敢游。
三吴山愚翁先生晚喜禅学辛酉秋繇闽入粤访金抚军携其小照坐立二图及海内诸公题赞出以相示予曰立坐者人得见而题之矣其不立不坐者将何居先生笑而不答因作四言三章而括以七绝书之卷末求质正焉
作者：梁宪
朝代：明

巍巍独立，为世之则。用舍行藏，神龙莫测。凝然内照，静观其妙。其妙为何，不言而笑。立观其体，坐观其用。坐立俱忘，天真自动。
三吴山愚翁先生晚喜禅学辛酉秋繇闽入粤访金抚军携其小照坐立二图及海内诸公题赞出以相示予曰立坐者人得见而题之矣其不立不坐者将何居先生笑而不答因作四言三章而括以七绝书之卷末求质正焉
作者：梁宪
朝代：明
体裁：四言诗

巍巍独立，为世之则。用舍行藏，神龙莫测。（一章）凝然内照，静观其妙。其妙为何，不言而笑。（二章）立观其体，坐观其用。坐立俱忘，天真自动。（三章）
与侄涛时五十又一
作者：梁宪
朝代：明

大阮疏狂甚，阿咸固自贤。蹉跎俱五十，闻道在何年。且喜诸孙长，堪将世业传。东溪旧庐在，乔木郁苍然。经史吾家学，临池汝擅奇。不缘争道悟，自得画前师。下笔若斧劈，疾书如电驰。纵横任神理，千古白猿知。
与侄涛时五十又一·其一
作者：梁宪
朝代：明

大阮疏狂甚，阿咸固自贤。蹉跎俱五十，闻道在何年。且喜诸孙长，堪将世业传。东溪旧庐在，乔木郁苍然。
与侄涛时五十又一·其二
作者：梁宪
朝代：明

经史吾家学，临池汝擅奇。不缘争道悟，自得画前师。下笔若斧劈，疾书如电驰。纵横任神理，千古白猿知。
仙城重九
作者：梁宪
朝代：明

十年无复登高兴，一上层台百感生。不是流离悲故国，自缘衰病爱升平。秋高旅马来寒色，节近黄花起暮情。岂有白衣能送酒，鹔鹴聊典尉陀城。
僧寺
作者：梁宪
朝代：明

僧寺且徘徊，寒冬风雨来。典衣供旅食，沽酒独登台。老眼逢人少，中年万虑灰。此身随所寓，何必问蓬莱。
冬日寄示两儿及甥
作者：梁宪
朝代：明

此日不再得，翻然归思兴。忆渠年各长，叹我老相仍。梦落天涯远，愁连海气凝。腊残犹作客，徙倚涕沾膺。
冬日送兄安国
作者：梁宪
朝代：明

燕京失守天人愤，率土勤王赴建州。送尔特赍丞相表，入京先慰圣明忧。烽烟岁晏须调马，雨雪怀家莫上楼。努力行间报知己，功成不必定封侯。
初秋月夜泛舟访用弥大师
作者：梁宪
朝代：明

柳岸茅堂西郭东，芦花秋水月明中。乘潮有客来初夜，坐石何人对晚风。一笑维舟荷叶里，隔邻呼酒寺门通。木樨香遍浑无问，歌罢沧浪便转篷。
南园怀古
作者：梁宪
朝代：明

南园开胜事，洪武国初年。古调声方振，鸿濛气独先。当时孙典籍，赋奏圣人前。往昔行吟地，苍茫起暮烟。昔贤遗址在，传有抗风轩。以此振颓俗，曾闻动至尊。小池通活水，古木盘苍根。予亦此栖托，长歌感慨存。南园霜月夜深明，感旧长廊每独行。遗址已荒三百载，朗吟空忆五先生。从来离乱难栖托，赖有诗歌慰性情。惆怅昔年同此日，几回兴废暮潮平。梅花已放雪初飞，岁晏寒冬尚未归。弭笔长为前哲惜，感怀因自叹时非。如何一统车书日，独使诸贤志愿违。不历沧桑家国事，谁知臣子用心微。
南园怀古·其一
作者：梁宪
朝代：明

南园开胜事，洪武国初年。古调声方振，鸿濛气独先。当时孙典籍，赋奏圣人前。往昔行吟地，苍茫起暮烟。
南园怀古·其三
作者：梁宪
朝代：明

南园霜月夜深明，感旧长廊每独行。遗址已荒三百载，朗吟空忆五先生。从来离乱难栖托，赖有诗歌慰性情。惆怅昔年同此日，几回兴废暮潮平。
南园怀古·其二
作者：梁宪
朝代：明

昔贤遗址在，传有抗风轩。以此振颓俗，曾闻动至尊。小池通活水，古木盘苍根。予亦此栖托，长歌感慨存。
南园怀古·其四
作者：梁宪
朝代：明

梅花已放雪初飞，岁晏寒冬尚未归。弭笔长为前哲惜，感怀因自叹时非。如何一统车书日，独使诸贤志愿违。不历沧桑家国事，谁知臣子用心微。
南阳姚菊里过访草堂留宿
作者：梁宪
朝代：明

一湾流水断通津，门掩梨花细雨春。拥被正怀西洛友，开帘忽睹剡溪人。穷愁岂为黄金尽，老大重看白发新。徒使著书惊岁月，青山迟尔一沾巾。
吴雁山过访山斋
作者：梁宪
朝代：明

海内相过友，如公独爱余。恨无青玉案，空对子云居。乞食言辞拙，谋生计虑疏。每惭知己厚，时复访樵渔。
哭周角长
作者：梁宪
朝代：明

黯黯伤心默默思，挑灯忍作哭君诗。生前犹有难言事，死后从教说向谁。泉路茫茫兰茝隔，纸窗悄悄雪风吹。梦回一倍增惆怅，满院梨花月落时。骑马归来景色迷，萧条门巷气凄凄。书声此夜人何处，酒醒三更鸟正啼。久写奇方思服食，市来仙药尚封题。年年欲作长生计，岂料途穷日又西。
哭周角长·其一
作者：梁宪
朝代：明

黯黯伤心默默思，挑灯忍作哭君诗。生前犹有难言事，死后从教说向谁。泉路茫茫兰茝隔，纸窗悄悄雪风吹。梦回一倍增惆怅，满院梨花月落时。
哭周角长·其二
作者：梁宪
朝代：明

骑马归来景色迷，萧条门巷气凄凄。书声此夜人何处，酒醒三更鸟正啼。久写奇方思服食，市来仙药尚封题。年年欲作长生计，岂料途穷日又西。
壬戌修志南园不得还里同三楚何天目潘亚目诸子围炉守岁是夕闻雷有感
作者：梁宪
朝代：明

腊残同作客，除夕忽闻雷。震厉电光闪，横空风雨来。春归似觉早，天意固将回。静寂观元化，氤氲上酒杯。
大暑
作者：梁宪
朝代：明

大暑江天外，维舟绿树阴。有谁閒肯到，独自一沉吟。只觉趋炎苦，非关老病侵。未能探禹穴，即此是瑶岑。
客端州有怀寄陈元孝
作者：梁宪
朝代：明

客路迷芳草，江云喜近人。良朋如好月，怅望莫相亲。逆旅逢寒食，飞花催暮春。东风不解恨，吹我鬓毛新。
客馆梅花盛放有怀罗浮故居
作者：梁宪
朝代：明

忆昔罗浮卧，梅花香梦中。云深千树雪，月落五更风。翠羽犹相惜，佳人不再逢。故山今夜思，寂寂对芳丛。
寄乐昌令孔樵岚
作者：梁宪
朝代：明

岩邑连江楚，干戈接近邻。遗黎犹有几，故老孰相亲。地僻花开晚，山寒树不春。时闻勤问俗，辛苦受清贫。
寄寿潘亚目五十又一
作者：梁宪
朝代：明

我少君一岁，俱为五十人。勋名怜共许，华发各更新。渐喜儿曹长，休辞酒盏频。罗浮贮千斛，期访洞中春。
寄愁
作者：梁宪
朝代：明

别却蓬山不记程，仙班犹忆共同行。如何一落尘寰后，隔断瑶台百感生。碧水丹枫万国秋，月斜风冷夜悠悠。何人长啸青霄外，独倚云端白玉楼。黄石桥边受素书，乘风东海跨神鱼。天门缥缈逢仙子，高驾云軿白鹿车。从来红袖少因缘，堕落寒崖枯木禅。银烛堂前看不见，牡丹花下几回眠。一饵仙人九节蒲，冰霜为质雪为肤。芳心皎洁如秋月，夜夜清辉照玉壶。情如芳草恨绵绵，骨化千生不断缘。何事燎原烧已尽，春风依旧碧连天。杜若江边只自芳，美人天外信茫茫。梦回曾记秦楼上，月下吹箫引凤凰。千金不惜买灵文，吸月餐英总为君。共保朱颜长美好，招将箫史日为群。
寄愁·其一
作者：梁宪
朝代：明

别却蓬山不记程，仙班犹忆共同行。如何一落尘寰后，隔断瑶台百感生。
寄愁·其七
作者：梁宪
朝代：明

杜若江边只自芳，美人天外信茫茫。梦回曾记秦楼上，月下吹箫引凤凰。
寄愁·其三
作者：梁宪
朝代：明

黄石桥边受素书，乘风东海跨神鱼。天门缥缈逢仙子，高驾云軿白鹿车。
寄愁·其二
作者：梁宪
朝代：明

碧水丹枫万国秋，月斜风冷夜悠悠。何人长啸青霄外，独倚云端白玉楼。
寄愁·其五
作者：梁宪
朝代：明

一饵仙人九节蒲，冰霜为质雪为肤。芳心皎洁如秋月，夜夜清辉照玉壶。
寄愁·其八
作者：梁宪
朝代：明

千金不惜买灵文，吸月餐英总为君。共保朱颜长美好，招将箫史日为群。
寄愁·其六
作者：梁宪
朝代：明

情如芳草恨绵绵，骨化千生不断缘。何事燎原烧已尽，春风依旧碧连天。
寄愁·其四
作者：梁宪
朝代：明

从来红袖少因缘，堕落寒崖枯木禅。银烛堂前看不见，牡丹花下几回眠。
寄石濂和尚
作者：梁宪
朝代：明

无食扶筇卖药来，埋头触面尽尘埃。欲将何法从师问，祇好提瓶沽酒回。山鸟岂能知醉醒，浮云随处任徘徊。全身爱我难施棒，未喝当前语似雷。
寄答黄农父
作者：梁宪
朝代：明

崧台登眺处，远寄故人书。动我旧游思，知君感叹馀。翠华犹髣髴，日月几居诸。惆怅经年别，愁怀惨不舒。
寄邵在三
作者：梁宪
朝代：明

邵侯今吏隐，不种旧时瓜。东尽平原客，南乘博望槎。青云增意气，高谊重烟霞。应笑商山老，何迟到汉家。
寄郭清霞先生
作者：梁宪
朝代：明

百年将过半，行乐已如斯。精力日见衰，参苓口不离。故交渐零落，寿命安可期。丹诀徒相授，醒醒长自欺。
寓周角长斋作
作者：梁宪
朝代：明

市隐居无定，名园不厌寻。治生长计拙，学道野情深。未得九仙骨，徒存五岳心。何时同策杖，麋鹿放空林。
寿刘夫人
作者：梁宪
朝代：明

带砺勋庸海内传，翟衣频见市朝迁。麒麟品服先朝锡，龙虎金丹太乙传。故国殊恩遗赐剑，佳儿卓绩著鸣弦。跻堂休问前时事，碧化霜寒廿九年。
寿在犙和尚
作者：梁宪
朝代：明

七十殊稀古，如师不计年。观河无异见，交臂任推迁。定水长相照，冰壶自湛然。閒来时宴坐，花雨满岩前。
寿尹中翰伯复翁八十
作者：梁宪
朝代：明

布衣竹杖旧遗民，簪笏先朝侍从臣。八十犹然思故主，五更频梦入枫宸。沧桑世上真观幻，花萼楼前自在春。莫厌钓璜长寂寞，伫看丹陛遣蒲轮。
寿张铁桥
作者：梁宪
朝代：明

松姿鹤发先朝老，卜筑湖边寄隐沦。满径藤萝花覆屋，一溪烟水柳迷津。飘飘独往如遗世，落落逢人尽率真。曾记少年游侠日，朱缨骏马踏香尘。
寿某僧
作者：梁宪
朝代：明

山僧住山服山精，绿发方瞳忘死生。时出岩头看花雨，不知身在雨中行。
寿邹仪生
作者：梁宪
朝代：明

乙卯二月花朝节，自起湖头看花发。欲持春酒寿故人，理棹东湖妨道滑。题诗达寄去仙城，春酒故人请自倾。春光烂漫珠江上，好听春莺唤友声。忆昔合涌同为客，慷慨高歌相击楫。事去踉跄患难馀，廿载别来头各白。君为幕府坐上宾，我入罗浮作野人。东湖邂逅重相见，出拜妻儿情倍亲。姚菊里，张禹公，相对经旬志念同。隐显此心皆不就，几回挥涕洒东风。怅望美人天一方，烟波浩渺湘水长。荆榛满道蛇虺怒，山鬼群呼白昼黄。我欲从之双剑短，短发麻衣不掩骭。感此重歌行路难，四体无由生羽翰。因君降辰作长歌，不觉言长感慨多。爱君祝君长寿考，早际风云佩玉珂。
寿陈梅臣先辈八十有一
作者：梁宪
朝代：明

南溟浩渺不可极，东倚罗浮为海国。群山西走作海门，虎头大小并称尊。环山襟海平原处，万木笼葱烟雾屯。山海所产多且奇，人才每每相参差。三百年来一老叟，啒强气宇如虹霓。少年文藻振百粤，结交海内真豪杰。神京失守板荡时，发指皆裂日饮血。偏袒一呼动四邻，执戈相从多侠烈。当时文烈增城侯，帐底偕箸资筹谋。独恨未曾将十万，经略中原出冀州。如今老去雄心尽，阅世几回性坚忍。酒酣不觉奋长髯，伏枥高歌犹满引。生平老友不相下，李司寇公简司马。骨气精神终逊翁，果然寿算难与同。天空海阔各有托，冥冥万里一飞鸿。
尹铨部园林
作者：梁宪
朝代：明

人望画图中，回环一水通。桑麻庐舍北，鱼米市门东。绮阁参差见，芳华历乱红。扁舟横洞口，客至命双童。复道行花外，红桥出绿阴。半空楼阁迥，长夏水烟深。翠袖供禅喜，朱门识道心。几回文酒约，风雨亦招寻。炎暑将残夜，新凉雨后时。扁舟乘月去，隔浦与僧期。曲岸花迷路，长堤竹护篱。坐深分榻寝，清梦水云知。
尹铨部园林·其一
作者：梁宪
朝代：明

人望画图中，回环一水通。桑麻庐舍北，鱼米市门东。绮阁参差见，芳华历乱红。扁舟横洞口，客至命双童。
尹铨部园林·其三
作者：梁宪
朝代：明

炎暑将残夜，新凉雨后时。扁舟乘月去，隔浦与僧期。曲岸花迷路，长堤竹护篱。坐深分榻寝，清梦水云知。
尹铨部园林·其二
作者：梁宪
朝代：明

复道行花外，红桥出绿阴。半空楼阁迥，长夏水烟深。翠袖供禅喜，朱门识道心。几回文酒约，风雨亦招寻。
山中秋日
作者：梁宪
朝代：明

寒山起暮岚，秋水寂空潭。一片繁华月，殷勤照草庵。呼童扫窗北，活酒出溪南。独醉枫林下，禅从何处参。
徵题郑邑侯还里屏
作者：梁宪
朝代：明

雀啄棠阴鹤卧庭，琴弹花院昼泠泠。欣传仙吏飞双舄，空笑梁鸿守一经。草莽岂忘深雨露，布衣只合老山灵。六年未识君侯面，自愧题诗上画屏。
忆翁山
作者：梁宪
朝代：明

中原方有事，海澨亦称兵。志士知机作，大材多晚成。墙东聊共隐，庑下岂须名。怅望荆门道，因君白发生。
拟古寄清霞先生
作者：梁宪
朝代：明

与子经年别，相见未有期。杳杳违赏心，晨夕徒依依。达生恨弗早，中岁致乖离。沦落穷海滨，岁暮莫能归。美人曾有约，佩我以江蓠。几回临秋水，濯我芙蓉姿。芳洁匪自媚，但取不磷淄。之子爱美好，赠子以相思。
拟古怀徐复庵先生
作者：梁宪
朝代：明

翩翩云间鹤，下集沧海东。饮啄顺所适，飞鸣谁与同。虫砂岂异质，君子难为容。桑沧会有时，气化终无穷。感此怀殷忧，俯仰如飘风。况复朝露身，曦轮宁再中。惟念素心人，玄览披幽衷。相视忘言笑，至精潜幽通。悠悠何寥廓，自我生洪濛。
春晓
作者：梁宪
朝代：明

雨过逢春晓，山禽远近啼。身閒从卧起，老懒厌招携。小萼红遮树，新芜绿满畦。风光看不尽，独对郡楼西。
春暮遣怀
作者：梁宪
朝代：明

搔首春光暮，浮生几度中。鹧鸪啼不断，芳草恨无穷。岂为年华惜，谁将幽意通。佳期长恐晚，莫与美人同。
春雨乍晴出郭访潘广文
作者：梁宪
朝代：明

经春细雨中，寂寞卧墙东。乳燕飞晴日，残花落晚风。杖藜寻酒伴，村径问儿童。犬吠松门下，沿溪木槿红。
晓发端水
作者：梁宪
朝代：明

烟澹江浦月，晨起理舟楫。如接梦中境，一声清觱篥。悠悠行役心，郁郁中肠结。值兹丧乱馀，田园半芜没。耕凿无粒储，徵求如束湿。不行同坐窘，行矣肠断绝。望云知我亲，怜我远跋步。愿言及春归，对酒庭花发。
暮抵增城
作者：梁宪
朝代：明

孤舟行竟日，薄暮抵增城。断岸花争堕，荒途草细生。人家门渐闭，茅店火初明。未敢投官驿，殷勤问戍兵。
梦屈翁山
作者：梁宪
朝代：明

一别经年念不休，竟无清梦到罗浮。何期寂静黄昏后，相对分明白露秋。落月照来颜色好，晓风吹去暮云愁。约归似订看红叶，望断芙蓉忆放舟。
水濂洞山寺
作者：梁宪
朝代：明

散步长栏外，千山幕紫烟。海门归野鹤，洞口集渔船。风落新秋叶，潮生欲暮天。徘徊看月上，还倚石岩前。
泛舟送别从化令楼日生还浙
作者：梁宪
朝代：明

草长频送客，麦秋梅雨天。风吹木兰桨，荡入素馨田。正好寻良友，如何醉别筵。潮平将夜半，酒罢月娟娟。
浔江秋日
作者：梁宪
朝代：明

落叶惊秋至，空庭大火流。雁来天外信，客老异乡秋。玉笛他时恨，芙蓉此日愁。永怀江路渺，回首仲宣楼。
清明日增城客次恭怀家慈
作者：梁宪
朝代：明

去年今日节，侍母奉鸡豚。膝下立诸子，怀中抱幼孙。扶舆花满径，酌酒果当轩。语笑风帘外，盘蔬款弟昆。春景惟三月，晴和未易逢。自然人意好，不是对花红。独惜芳菲日，偏从客路中。临风动归思，吟绕碧溪东。
清明日增城客次恭怀家慈·其一
作者：梁宪
朝代：明

去年今日节，侍母奉鸡豚。膝下立诸子，怀中抱幼孙。扶舆花满径，酌酒果当轩。语笑风帘外，盘蔬款弟昆。
清明日增城客次恭怀家慈·其二
作者：梁宪
朝代：明

春景惟三月，晴和未易逢。自然人意好，不是对花红。独惜芳菲日，偏从客路中。临风动归思，吟绕碧溪东。
游仙诗赠叶金吾犹龙
作者：梁宪
朝代：明

少年喜游侠，中岁成老翁。慨然学长生，采药沧海东。石床产朱砂，朵朵如芙蓉。采归试烹炼，变化资无穷。黄金为楼台，户牗皆玲珑。神丹一入口，颜貌如青童。始知二气精，妙用有奇功。逍遥游八荒，凭虚匪御风。昔闻抱朴子，曾封关内侯。帝前辞爵赏，飘飘来罗浮。丈夫生世问，贫贱元足羞。致身须及早，揽辔澄九州。与时同卷舒，何事怀殷忧。惭予志不逮，每为斯人求。罗浮君家近，石洞乃旧游。葛仙遗迹在，丹井空湫湫。依稀想风采，恍怫与之俦。聊赋游仙诗，为君祝千秋。
游仙诗赠叶金吾犹龙·其一
作者：梁宪
朝代：明

少年喜游侠，中岁成老翁。慨然学长生，采药沧海东。石床产朱砂，朵朵如芙蓉。采归试烹炼，变化资无穷。黄金为楼台，户牗皆玲珑。神丹一入口，颜貌如青童。始知二气精，妙用有奇功。逍遥游八荒，凭虚匪御风。
游仙诗赠叶金吾犹龙·其二
作者：梁宪
朝代：明

昔闻抱朴子，曾封关内侯。帝前辞爵赏，飘飘来罗浮。丈夫生世问，贫贱元足羞。致身须及早，揽辔澄九州。与时同卷舒，何事怀殷忧。惭予志不逮，每为斯人求。罗浮君家近，石洞乃旧游。葛仙遗迹在，丹井空湫湫。依稀想风采，恍怫与之俦。聊赋游仙诗，为君祝千秋。
燕子矶迟人不至
作者：梁宪
朝代：明

迟君忘坐久，白露已沾衣。去路知非远，无家何处归。逢人泪暗下，作客事多违。此夕维舟待，心惊燕子矶。竟此可怜夜，伊人殊不来。倚栏横斗柄，无计下楼台。斜月如相待，长风莫为催。已愁更漏促，邻笛转堪哀。
燕子矶迟人不至·其一
作者：梁宪
朝代：明

迟君忘坐久，白露已沾衣。去路知非远，无家何处归。逢人泪暗下，作客事多违。此夕维舟待，心惊燕子矶。
燕子矶迟人不至·其二
作者：梁宪
朝代：明

竟此可怜夜，伊人殊不来。倚栏横斗柄，无计下楼台。斜月如相待，长风莫为催。已愁更漏促，邻笛转堪哀。
珠江待月
作者：梁宪
朝代：明

烟霭春城暮，潮平荻岸迷。月生珠海上，人立板桥西。静数渔灯过，遥听水鸟啼。良宵自难寐，不是怨孤栖。
甲子冬浙东宋嵋庵招同顾伊人洪药倩薛炎州潘亚目陈元孝尹尔任陈献孟集饮南园分韵
作者：梁宪
朝代：明

南园长日对梅花，好似林逋处士家。岂有高人能醉酒，同来此地酌流霞。閒阶忽睹轩车至，逸韵偏令野兴赊。坐久寒塘新月上，六窗如水映蒹葭。
甲寅中秋日同邹仪生张禹公集饮郭先生馆登水明楼时翁山别出期菊里元孝不至校书小梧泣诉赎身
作者：梁宪
朝代：明

水明楼外柳阴森，高士栖迟不厌寻。海内干戈方扰日，天涯兄弟此登临。月华空照当筵酒，羌笛谁吹塞上音。徙倚危栏西北望，悲风凛凛起寒林。东湖几度共相期，把臂清秋每恨迟。万树芙蓉迷渡口，一船箫鼓出江湄。交游散落音书杳，踪迹飘零剑佩知。起舞夜深添意气，尊前犹自惜蛾眉。
甲寅中秋日同邹仪生张禹公集饮郭先生馆登水明楼时翁山别出期菊里元孝不至校书小梧泣诉赎身·其一
作者：梁宪
朝代：明

水明楼外柳阴森，高士栖迟不厌寻。海内干戈方扰日，天涯兄弟此登临。月华空照当筵酒，羌笛谁吹塞上音。徙倚危栏西北望，悲风凛凛起寒林。
甲寅中秋日同邹仪生张禹公集饮郭先生馆登水明楼时翁山别出期菊里元孝不至校书小梧泣诉赎身·其二
作者：梁宪
朝代：明

东湖几度共相期，把臂清秋每恨迟。万树芙蓉迷渡口，一船箫鼓出江湄。交游散落音书杳，踪迹飘零剑佩知。起舞夜深添意气，尊前犹自惜蛾眉。
甲寅初夏
作者：梁宪
朝代：明

雨馀天气凉，野色满林塘。独去不知远，徐行惜众芳。春归蜂蝶懒，愁与岁时长。天下正戎马，伊人水一方。
甲寅秋犬马之齿五十洪水部药倩贻我以诗依韵赋答
作者：梁宪
朝代：明

躬耕郑谷口，憔悴作遗民。老去犹怀主，家贫喜对亲。感时增慷慨，忆事重酸辛。五十未闻道，空惭出世人。曾传不死术，采药遍天涯。朱草终难觅，红颜日就衰。归来秋色好，喜与故人期。未遂飞仙愿，徒深抚世思。
甲寅秋犬马之齿五十洪水部药倩贻我以诗依韵赋答·其一
作者：梁宪
朝代：明

躬耕郑谷口，憔悴作遗民。老去犹怀主，家贫喜对亲。感时增慷慨，忆事重酸辛。五十未闻道，空惭出世人。
甲寅秋犬马之齿五十洪水部药倩贻我以诗依韵赋答·其二
作者：梁宪
朝代：明

曾传不死术，采药遍天涯。朱草终难觅，红颜日就衰。归来秋色好，喜与故人期。未遂飞仙愿，徒深抚世思。
甲寅秋麦盛际返自晋阳过我斋头别之次日寄我以诗兼惠仪物走笔赋答
作者：梁宪
朝代：明

壮游应逊子，锻羽独惭余。草绿王孙路，花溪隐士庐。一骑秋色暮，九月朔风初。沽酒茅茨下，盘餐饭野蔬。万里岢岚道，三年代郡归。风霜坚客骨，酥酪使人肥。白昼黄尘暗，清宵铁骑飞。是方多侠烈，几个赋无衣。赠我西凉物，绒毡色色精。顿令少年梦，直绕九边城。垂老有何好，疏狂易作惊。细观还使者，已荷古人情。
甲寅秋麦盛际返自晋阳过我斋头别之次日寄我以诗兼惠仪物走笔赋答·其一
作者：梁宪
朝代：明

壮游应逊子，锻羽独惭余。草绿王孙路，花溪隐士庐。一骑秋色暮，九月朔风初。沽酒茅茨下，盘餐饭野蔬。
甲寅秋麦盛际返自晋阳过我斋头别之次日寄我以诗兼惠仪物走笔赋答·其三
作者：梁宪
朝代：明

赠我西凉物，绒毡色色精。顿令少年梦，直绕九边城。垂老有何好，疏狂易作惊。细观还使者，已荷古人情。
甲寅秋麦盛际返自晋阳过我斋头别之次日寄我以诗兼惠仪物走笔赋答·其二
作者：梁宪
朝代：明

万里岢岚道，三年代郡归。风霜坚客骨，酥酪使人肥。白昼黄尘暗，清宵铁骑飞。是方多侠烈，几个赋无衣。
癸亥春送陈献孟赴佟静公之招由楚入都取道游西岳访咸阳祁尔嘉明府
作者：梁宪
朝代：明

母老诸弟少，远游非所宜。踌蹰怅离别，慷慨为深知。到处言须谨，逢时勉自期。天涯见芳草，莫厌故乡思。送子上河梁，天风吹大荒。春潮浮万国，秋雨度三湘。意趣川岳外，行忘关塞长。高歌过易水，挥手入咸阳。
癸亥春送陈献孟赴佟静公之招由楚入都取道游西岳访咸阳祁尔嘉明府·其一
作者：梁宪
朝代：明

母老诸弟少，远游非所宜。踌蹰怅离别，慷慨为深知。到处言须谨，逢时勉自期。天涯见芳草，莫厌故乡思。
癸亥春送陈献孟赴佟静公之招由楚入都取道游西岳访咸阳祁尔嘉明府·其二
作者：梁宪
朝代：明

送子上河梁，天风吹大荒。春潮浮万国，秋雨度三湘。意趣川岳外，行忘关塞长。高歌过易水，挥手入咸阳。
登古崧台
作者：梁宪
朝代：明

不到崧台上，匆匆二十年。美人渺何处，香草信难传。历历洲前树，茫茫水上天。夕阳谁共对，千里总萧然。壮志今消尽，高怀寄水云。眼中人已矣，天外事空闻。故垒馀啼鸟，孤城但夕曛。徘徊一吟眺，怅念旧同群。
登古崧台·其一
作者：梁宪
朝代：明

不到崧台上，匆匆二十年。美人渺何处，香草信难传。历历洲前树，茫茫水上天。夕阳谁共对，千里总萧然。
登古崧台·其二
作者：梁宪
朝代：明

壮志今消尽，高怀寄水云。眼中人已矣，天外事空闻。故垒馀啼鸟，孤城但夕曛。徘徊一吟眺，怅念旧同群。
秋怀
作者：梁宪
朝代：明

近闻朝议欲西征，敕选飞骑出上京。大将赐来黄带子，亲王自领绿旗兵。乌蛮洞里烟初寂，白帝城头月正明。日暮海螺吹万帐，照天烽炎满州营。极目关河万马嘶，平原草色已萋萋。客行紫塞归何日，人倚高楼望欲迷。蜃气至今疑海上，龙媒长自忆辽西。封侯不是书生事，白发难堪听鼓鼙。
秋怀·其一
作者：梁宪
朝代：明

近闻朝议欲西征，敕选飞骑出上京。大将赐来黄带子，亲王自领绿旗兵。乌蛮洞里烟初寂，白帝城头月正明。日暮海螺吹万帐，照天烽炎满州营。
秋怀·其二
作者：梁宪
朝代：明

极目关河万马嘶，平原草色已萋萋。客行紫塞归何日，人倚高楼望欲迷。蜃气至今疑海上，龙媒长自忆辽西。封侯不是书生事，白发难堪听鼓鼙。
秋日山还有怀
作者：梁宪
朝代：明

木叶萧萧下，空林向晚寒。人归逢节暮，花发忆同看。少壮留连易，中年哀乐难。篱边一樽酒，为尔不成欢。
秋日过洪水部
作者：梁宪
朝代：明

乾坤何处着閒人，松菊归来日转亲。投刺尚馀方外友，著书赢得自由身。寻常志士能轻世，岂有高贤不奈贫。只恐东山时望切，未容泉石久沈沦。
种菊
作者：梁宪
朝代：明

种菊东篱下，时防细草侵。高天同雨露，异地别晴阴。人力何能免，根株各自深。玉堂非不好，野趣在山林。
答卫菉园
作者：梁宪
朝代：明

廿载谢从戎，披衣重井中。清言惊四座，行草重三公。我亦诸侯客，今为田舍翁。干戈何日静，与尔访崆峒。
答周发公并贻乃弟角长
作者：梁宪
朝代：明

吹箫乞食芦中人，头白归来沧海滨。母在颠危未敢死，辱身囚首作顽民。卖药偶然到城市，君之季弟见我喜。特为搆馆城西隅，爱我敬我如父子。我愧德薄学力疏，椎鲁狂直性又迂。百事无能有裨益，十年敬爱情逾初。人生知己诚不易，况以千秋为道契。侧身天地忆古人，宇宙茫茫无位置。君齿长我十馀载，爱我敬我如昆弟。益见君家兄弟贤且难，使我感叹泪汍澜。蚌珠生于泽，璞玉生于山。山泽之民日习见，相与弃掷若等閒。胡贾岂不爱其殷，剖股藏珠意何苦。卞和岂不爱其足，刖足几回犹泣玉。我非珠与玉，日习何能免弃掷。感君兄弟伤时厄，为君重歌哽呜咽。
答张穆之先辈
作者：梁宪
朝代：明

隆万气磅礴，产人多朴厚。晚季尚华靡，浇薄日相趣。翻笑古人迂，堂堂事奔走。吾乡张丈人，忘年交已久。丈人昔年少，高车悬四牡。结驷游五陵，千金一匕首。晚岁归学道，搆屋□林薮。有时写骅骝，神鬼立其肘。有时作竹石，易米升与斗。遗我尺幅石，题诗为我寿。置我茅堂中，青葱盈户牖。对此层淩姿，令我神赳赳。丈人善用情，所赠良不苟。愈念先朝人，何况隆万叟。观其朴厚处，边幅都不有。资之为典型，自然形神守。他时访赤松，问是前身否。
答江右宗赤霞孝廉
作者：梁宪
朝代：明

海滨有遗民，躬耕事陇亩。田芜少取获，不能自糊口。卖药出城市，少藉升与斗。高堂老母在，廿年失中臼。家贫难续娶，松窗自孤守。迂疏难谐世，又不善奔走。懒堕既无匹，且复贪杯酒。著书十万言，只堪覆瓿缶。里邻重富贵，诟贱交相丑。窘辱至非情，问汝颜何厚。答言顺吾天，任柳生左肘。毁誉何足据，自反应无有。己未花朝节，有客把门扣。扣门者何人，云来自江右。邀客入草堂，扫石坐北牗。相视两莫逆，起立忘先后。从此无朝昏，疑义互相剖。赠我以嘉言，欲报无琼玖。聊自述行藏，以贻金石友。
答袁四其
作者：梁宪
朝代：明

畎亩一从归隐后，松窗无复梦弹冠。何来紫绶惊蓬户，自着青衫扫石坛。邻酒野蔬花下酌，残山剩水案头看。他时献纳明光殿，休说沧洲有钓竿。
答陈声玉
作者：梁宪
朝代：明

十年不见鸿鱼杳，几度临风每忆君。海上驻颜应有诀，山中投老恨空闻。牙旗小队频行猎，铁骑南方早冠军。何日楼船下牛斗，江天一笑慰离群。
纪怀家慈
作者：梁宪
朝代：明

高怀何日置，回首转清凄。久客劳慈母，长贫缺继妻。望云天际北，啮指寝门西。无夜无乡梦，朝朝怅晓鸡。
罗浮杂咏
作者：梁宪
朝代：明

晚凉邻叟过，沽酒梅花村。月照花影乱，云深不见门。昨从阿耨地，汲得池上水。试投丹灶泥，烟自水中起。偶来百花径，历乱飘香风。径深花片满，屐齿皆紫红。晓起云如海，漫漫若有澜。天风吹不断，独倚铁桥看。天乐隐微微，听来声正稀。无因捣药鸟，洞口忽啼飞。蚨蝶何翩翩，一名凤凰子。凤凰久不来，见尔宁不喜。直上飞云上，凭高识大观。山环全粤小，地尽海门宽。缥缈三界峰，隐隐在云外。不见天宇高，倒看青蔼蔼。石桥高百尺，雨后振衣上。我欲驾铁桥，仙人共来往。
罗浮杂咏·其一
作者：梁宪
朝代：明

晚凉邻叟过，沽酒梅花村。月照花影乱，云深不见门。
罗浮杂咏·其七
作者：梁宪
朝代：明

直上飞云上，凭高识大观。山环全粤小，地尽海门宽。
罗浮杂咏·其三
作者：梁宪
朝代：明

偶来百花径，历乱飘香风。径深花片满，屐齿皆紫红。
罗浮杂咏·其九
作者：梁宪
朝代：明

石桥高百尺，雨后振衣上。我欲驾铁桥，仙人共来往。
罗浮杂咏·其二
作者：梁宪
朝代：明

昨从阿耨地，汲得池上水。试投丹灶泥，烟自水中起。
罗浮杂咏·其五
作者：梁宪
朝代：明

天乐隐微微，听来声正稀。无因捣药鸟，洞口忽啼飞。
罗浮杂咏·其八
作者：梁宪
朝代：明

缥缈三界峰，隐隐在云外。不见天宇高，倒看青蔼蔼。
罗浮杂咏·其六
作者：梁宪
朝代：明

蚨蝶何翩翩，一名凤凰子。凤凰久不来，见尔宁不喜。
罗浮杂咏·其四
作者：梁宪
朝代：明

晓起云如海，漫漫若有澜。天风吹不断，独倚铁桥看。
腊月廿六日立春高别驾招饮分赋
作者：梁宪
朝代：明

腊里逢春至，南方得气先。罗浮梅万树，香入使君筵。教出新声曲，歌来子夜前。主人才顾处，已换指间弦。
舟泊燕子矶
作者：梁宪
朝代：明

薄暮维舟燕子矶，月明风急雪霏霏。箫声何与游人事，不觉凄然泪湿衣。
花朝社集西禅寺
作者：梁宪
朝代：明

嘉会花朝节，群贤鹿苑期。阳台多绝调，老病愧追随。礼喜无拘束，诗成听早迟。醉扶藤杖返，恰与野情宜。
芳草
作者：梁宪
朝代：明

绿满窗前独闭门，萋萋如织遍川原。春深驿路悲游子，梦入池塘识故园。野烧甘同兰桂尽，宿根长傍雪霜存。年年逐处伤摇落，每对王孙暗断魂。
观物偶感
作者：梁宪
朝代：明

游蜜自寻王，啼鸠逐妇忙。物情各有托，龙变孰能量。欲去风云隔，归耕陇亩荒。饥乌长恋母，绕树几回翔。
赋答屈本庵话旧见寄
作者：梁宪
朝代：明

别去相看叹二毛，久甘弃置老东皋。入林喜见人如旧，对酒犹怜气尚豪。摇落一身真草士，凄凉满目尽蓬蒿。风尘无地堪回首，鸿鹄浮云各自高。
赠三楚何天目先生
作者：梁宪
朝代：明

白发一身孤，飘零傍海隅。梦犹哀血诏，语不及妻孥。素食非缘佛，忘形养故吾。有时泪暗洒，长恐旧恩辜。
赠周灿子之苍梧
作者：梁宪
朝代：明

苍梧旧游地，回首三十年。山川今如何，世事几变迁。世事变迁元有数，治乱循环若寒暑。人生遇合亦有时，乘时各自成千古。携手送子上河梁，登舟西顾何茫茫。水有鳄兮山有狼，群狐白昼恣鸱张。临流大呼拔剑舞，剑花闪闪生寒光。解剑赠子扫搀枪，我欲还山聊徜徉。子既际时复遇主，他日功名安可量。
赠尹淑之游泮
作者：梁宪
朝代：明

皇明三百载，史学称尹陈。各成一家言，皆为吾邑人。卓哉尔大父，德业垂千春。子孙世相承，翩翩迥不群。惟尔更超乘，一试辄冠军。麒骥初展足，天衢何足云。修名立年少，道义须自珍。道义在我躬，祖父即一身。小儒秕糠事，一切若灰尘。无为晚季习，轻世薄彝伦。
赠尹阐之游泮
作者：梁宪
朝代：明

朱缨绣帽泮宫回，新举翩翩汉茂才。走马正逢长至节，看花喜见早梅开。文章自有家声在，孝弟多从庭训来。昼永梦馀春草句，夜深犹倚读书台。
赠屈翁山
作者：梁宪
朝代：明

春色又将暮，落花空自多。出门去何处，沽酒忆相过。寂寞开三径，悲凉读九歌。风尘殊未已，身世付渔蓑。尔我怜同辙，高堂年共高。无心营利禄，且自续离骚。浪迹悲时命，低头愧宝刀。终然控海岳，与子作卢敖。
赠屈翁山·其一
作者：梁宪
朝代：明

春色又将暮，落花空自多。出门去何处，沽酒忆相过。寂寞开三径，悲凉读九歌。风尘殊未已，身世付渔蓑。
赠屈翁山·其二
作者：梁宪
朝代：明

尔我怜同辙，高堂年共高。无心营利禄，且自续离骚。浪迹悲时命，低头愧宝刀。终然控海岳，与子作卢敖。
赠许令公
作者：梁宪
朝代：明

花院风清鹤自翔，宝安今已作河阳。万家烟雨春郊足，半榻琴书白昼长。在处桑麻盈畎亩，满溪桃李映垂杨。有时骑马城西去，为访刍荛到草堂。
过何仙姑祠
作者：梁宪
朝代：明

昔年居罗浮，长与群仙游。蝴蝶如车轮，飞上大石楼。五彩映朝日，跨之恣优悠。几度访云母，逍遥过丹丘。不见何仙姑，使我生离忧。今春入增城，驻棹相水头。仙姑故居在，林木生清幽。披帏一长揖，踌蹰重迟留。如登姑射山，绰约莫可俦。我思古仙人，道成羽化去。朝游旸谷东，暮向西崦住。广带飘长风，云鬟销烟雾。时来戏人间，宴婉同欢处。窈窕谁家子，捲帘当官路。灼灼如蕣华，倾城一回顾。不惜千金躯，长恐时光暮。适意在闺房，孰谓丹经误。
过何仙姑祠·其一
作者：梁宪
朝代：明

昔年居罗浮，长与群仙游。蝴蝶如车轮，飞上大石楼。五彩映朝日，跨之恣优悠。几度访云母，逍遥过丹丘。不见何仙姑，使我生离忧。今春入增城，驻棹相水头。仙姑故居在，林木生清幽。披帏一长揖，踌蹰重迟留。如登姑射山，绰约莫可俦。
过何仙姑祠·其二
作者：梁宪
朝代：明

我思古仙人，道成羽化去。朝游旸谷东，暮向西崦住。广带飘长风，云鬟销烟雾。时来戏人间，宴婉同欢处。窈窕谁家子，捲帘当官路。灼灼如蕣华，倾城一回顾。不惜千金躯，长恐时光暮。适意在闺房，孰谓丹经误。
过双柳园对酒有怀周角长
作者：梁宪
朝代：明

相对从来夜不眠，更深呼酒尚留连。今宵虽有盈樽酒，酌向灯前倍怆然。
过张穆之东溪草堂
作者：梁宪
朝代：明

垂杨环十亩，负郭水云乡。蛤蟹分朝市，凫鹥放野塘。沿溪秋潦长，满陌稻花香。短棹桥西驻，穿林入草堂。
过金绳庵
作者：梁宪
朝代：明

唤艇连烟渡，沿香到藕塘。隔桥花隐寺，傍水竹为墙。地僻人家远，天空鸟道长。何时戎马息，时过共徜徉。
追别冯季任
作者：梁宪
朝代：明

半寐犹追别，更寒思转频。梦中惊坠马，帐底挹行人。逆旅扁舟夜，孤眠细雨春。知君淹泊处，应悔促征轮。
送徐仲内还金陵
作者：梁宪
朝代：明

梅市论交后，悠悠二十年。入山徒有约，出世竟无缘。沦落频相惜，浮沉每自怜。何堪长夜里，坐看岁华迁。昔年郁夫子，著易丹霞山。斯道久榛莽，何人同往还。千秋真绝学，一脉共相关。付托兹焉重，流传莫等閒。逐逐红尘里，驱驰尚未休。平生席不煖，辛苦为谁求。对影时相问，沉吟自莫酬。君今归去好，何以代予筹。论事时相忤，平情反共怜。故人犹有几，须发各皤然。为客常千里，离家动十年。匆匆垂老别，那禁泪如泉。孟夏苦炎热，闭门犹不禁。长途三伏暑，孤店五更心。往昔自行役，今为君一吟。想应冰雪操，固别有幽襟。平生相识友，夫子实吾师。救过言忘切，深惭负所期。云山从此达，尊酒会何时。采采江蓠赠，离忧总在兹。
送徐仲内还金陵·其一
作者：梁宪
朝代：明

梅市论交后，悠悠二十年。入山徒有约，出世竟无缘。沦落频相惜，浮沉每自怜。何堪长夜里，坐看岁华迁。
送徐仲内还金陵·其三
作者：梁宪
朝代：明

逐逐红尘里，驱驰尚未休。平生席不煖，辛苦为谁求。对影时相问，沉吟自莫酬。君今归去好，何以代予筹。
送徐仲内还金陵·其二
作者：梁宪
朝代：明

昔年郁夫子，著易丹霞山。斯道久榛莽，何人同往还。千秋真绝学，一脉共相关。付托兹焉重，流传莫等閒。
送徐仲内还金陵·其五
作者：梁宪
朝代：明

孟夏苦炎热，闭门犹不禁。长途三伏暑，孤店五更心。往昔自行役，今为君一吟。想应冰雪操，固别有幽襟。
送徐仲内还金陵·其六
作者：梁宪
朝代：明

平生相识友，夫子实吾师。救过言忘切，深惭负所期。云山从此达，尊酒会何时。采采江蓠赠，离忧总在兹。
送徐仲内还金陵·其四
作者：梁宪
朝代：明

论事时相忤，平情反共怜。故人犹有几，须发各皤然。为客常千里，离家动十年。匆匆垂老别，那禁泪如泉。
送徐先生还里
作者：梁宪
朝代：明

岭峤思归客，丹丘别故人。千山黄叶乱，一径菊花新。决策期尊主，相遗及老亲。白头沧海上，同是旧逋臣。
送春日客至寓中酣饮
作者：梁宪
朝代：明

林静落黄梅，迟花应候开。昼长閒睡足，酒熟故人来。箕踞忘实主，酣歌极笑哀。艳阳天更好，春尽越王台。
送春日潘亚日黄农父陈元孝过饮南园
作者：梁宪
朝代：明

林静落黄梅，迟花应候开。昼长閒睡足，酒熟故人来。把袂忘言笑，看云共举杯。醉歌惊鸟散，月上更登台。
送朱卓望王孙游山左
作者：梁宪
朝代：明

东官昔为客，经岁主予家。对酒谈中夜，看山到日斜。今秋游岱岳，极浦泛仙槎。芳草王孙路，休兴故国嗟。
送槜李高念祖适楚
作者：梁宪
朝代：明

把酒欲为别，登楼望大荒。山城秋色早，海戍暮云黄。匹马投孤驿，长途历晓霜。几回风雨夜，屈指到衡阳。
送贺秋卿还扬州
作者：梁宪
朝代：明

别君珠海思茫茫，南武城边日色黄。草檄蛮王除左纛，还家幕府治金装。碧空绝影行天马，霄漠翱翔看凤凰。世事尽凭公等在，疏慵成我布衣狂。
送郭骙臣还河南兼柬孙钟元先生
作者：梁宪
朝代：明

十年江汉客，头白还山中。子从嵩岳来，值我蒲涧东。安期去已久，菖蒲空紫茸。当时干项藉，苟遇成何功。学仙即无有，千载见高风。嗟彼世间人，语之如瞆聋。我亦瞆聋人，僻处沧海滨。恨寡良师友，晨夕共讨论。子生洛阳土，理学旧渊源。发子箧中书，斯道得真传。置书三叹息，荒途谁更循。卓哉孙先生，颐养返蒙屯。理数有通复，至人曳其轮。子归当善师，为予致殷勤。
送郭骙臣还河南兼柬孙钟元先生·其一
作者：梁宪
朝代：明

十年江汉客，头白还山中。子从嵩岳来，值我蒲涧东。安期去已久，菖蒲空紫茸。当时干项藉，苟遇成何功。学仙即无有，千载见高风。嗟彼世间人，语之如瞆聋。
送郭骙臣还河南兼柬孙钟元先生·其二
作者：梁宪
朝代：明

我亦瞆聋人，僻处沧海滨。恨寡良师友，晨夕共讨论。子生洛阳土，理学旧渊源。发子箧中书，斯道得真传。置书三叹息，荒途谁更循。卓哉孙先生，颐养返蒙屯。理数有通复，至人曳其轮。子归当善师，为予致殷勤。
送陈启宾还洪都
作者：梁宪
朝代：明

海门潮长月初圆，荷叶风香满客船。明月送还南浦上，东风留醉楚亭边。腰间恨解雌雄剑，匣里愁分甲乙篇。归去洪都郁佳气，故人休忘粤台前。
送雪堂和尚还鹅湖
作者：梁宪
朝代：明

末路如今日，乾坤通塞时。尘沙归浩劫，硕果得吾师。语默无非道，行藏随所之。鹅湖寻旧隐，重去剪茅茨。
遣闷
作者：梁宪
朝代：明

寒冬何处不消魂，惆怅僧廊独掩门。浊酒岂能浇客恨，空教阴雨泣黄昏。长江望断水迢迢，独立江头待暮潮。潮去潮来殊不远，美人犹隔在青霄。曾向花前几度逢，可堪憔悴对芙蓉。虽然销断阳台梦，不禁霜天子夜钟。戏把朱砂种白莲，花如碧玉藕如船。无因破藕丝成血，怨入春风寄杜鹃。谁道仙源去莫从，溪桥咫尺水溶溶。分明月下同携手，似隔琼楼十二重。江山满目总生愁，愁压江云静不流。欲泛长江问愁绪，茫茫烟水一孤舟。书舫追欢夜复朝，花茵促膝共吹箫。依稀犹记吹箫处，杨柳堤边第六桥。搔首高楼欲问天，乘鸾亲到玉皇前。人间总是无情物，化作鸳鸯已可怜。
遣闷·其一
作者：梁宪
朝代：明

寒冬何处不消魂，惆怅僧廊独掩门。浊酒岂能浇客恨，空教阴雨泣黄昏。
遣闷·其七
作者：梁宪
朝代：明

书舫追欢夜复朝，花茵促膝共吹箫。依稀犹记吹箫处，杨柳堤边第六桥。
遣闷·其三
作者：梁宪
朝代：明

曾向花前几度逢，可堪憔悴对芙蓉。虽然销断阳台梦，不禁霜天子夜钟。
遣闷·其二
作者：梁宪
朝代：明

长江望断水迢迢，独立江头待暮潮。潮去潮来殊不远，美人犹隔在青霄。
遣闷·其五
作者：梁宪
朝代：明

谁道仙源去莫从，溪桥咫尺水溶溶。分明月下同携手，似隔琼楼十二重。
遣闷·其八
作者：梁宪
朝代：明

搔首高楼欲问天，乘鸾亲到玉皇前。人间总是无情物，化作鸳鸯已可怜。
遣闷·其六
作者：梁宪
朝代：明

江山满目总生愁，愁压江云静不流。欲泛长江问愁绪，茫茫烟水一孤舟。
遣闷·其四
作者：梁宪
朝代：明

戏把朱砂种白莲，花如碧玉藕如船。无因破藕丝成血，怨入春风寄杜鹃。
重九前一日与兰溪童叔京集饮番禺署中分韵
作者：梁宪
朝代：明

疏雨过城头，城高易感秋。明朝重九节，动我故乡愁。世乱同为客，天涯此唱酬。晚晴山月上，洗盏更登楼。
重九日书答叔京请子
作者：梁宪
朝代：明

昨日楼头醉，今朝松下吟。黄花愁杀我，白发不胜簪。对影临寒水，看云负素心。秋风又一度，节序感何深。
重哭周角长
作者：梁宪
朝代：明

吞声成死别，唧唧忆生时。笃厚诚天性，虚怀使我思。黄泉徒有恨，白首会无期。寂寞门前柳，空垂万缕丝。昔年挈妻子，避地至吾家。一甑同朝爨，危楼听莫笳。共欣相聚乐，不作乱离嗟。今日重过此，伤心对落花。神仙如尽谬，丹诀不须传。愧我徒酣酒，怜君学未专。追惟论火候，岂拟独延年。洒泪看遗照，凝眸坐鼎前。
重哭周角长·其一
作者：梁宪
朝代：明

吞声成死别，唧唧忆生时。笃厚诚天性，虚怀使我思。黄泉徒有恨，白首会无期。寂寞门前柳，空垂万缕丝。
重哭周角长·其三
作者：梁宪
朝代：明

神仙如尽谬，丹诀不须传。愧我徒酣酒，怜君学未专。追惟论火候，岂拟独延年。洒泪看遗照，凝眸坐鼎前。
重哭周角长·其二
作者：梁宪
朝代：明

昔年挈妻子，避地至吾家。一甑同朝爨，危楼听莫笳。共欣相聚乐，不作乱离嗟。今日重过此，伤心对落花。
金陵
作者：梁宪
朝代：明

驻棹钟山带雨登，长江空自水澄澄。谁云天堑分南北，漫使秦淮数废兴。禁苑草深朝牧马，平台雪霁午呼鹰。松楸寂寞馀炊烧，棘刺藤花掩孝陵。
雷峰玩月
作者：梁宪
朝代：明

乌沉碧落驻流霞，早送银蟾出海涯。光下翠微峰影嫩，色归空界玉楼斜。月墀已报齐僧座，云板先传散众茶。却喜野身陪法侣，此心能许问南华。
高凉观山寺
作者：梁宪
朝代：明

散步东郊见野烟，隔溪遥唤钓鱼船。名园冷落皆荆棘，閒过僧廊看木棉。曲径逶迤望欲迷，柴门深掩昼鸣鸡。数椽茅屋丛篁裹，溪水环墙古塔西。
高凉观山寺·其一
作者：梁宪
朝代：明

散步东郊见野烟，隔溪遥唤钓鱼船。名园冷落皆荆棘，閒过僧廊看木棉。
高凉观山寺·其二
作者：梁宪
朝代：明

曲径逶迤望欲迷，柴门深掩昼鸣鸡。数椽茅屋丛篁裹，溪水环墙古塔西。
高凉观山寺三吴山愚翁先生晚喜禅学辛酉秋繇闽入粤访金抚军携其小照坐立二图及海内诸公题赞出以相示予曰立坐者人得见而题之矣其不立不坐者将何居先生笑而不答因作四言三章而括以七绝书之卷末求质正焉·其四
作者：梁宪
朝代：明
体裁：七言绝句

披拂春风尺幅中，十年想像总难工。今朝识得先生面，不用长康处处逢。
丁酉岁正月四日雪
作者：梁寅
朝代：明
体裁：七言律诗

白头遭乱远江城，寄宿深山岁又更。雪里人家荒野色，天涯亲友暮年情。山魈夜应猿猱响，樵子晨冲虎豹行。草笠棕衣任来往，阴崖何处觅黄精。
丁酉岁正月四日雪
作者：梁寅
朝代：明

白头遭乱远江城，寄宿深山岁又更。雪里人家荒野色，天涯亲友莫年情。山魈夜应猿猱响，樵子晨冲虎豹行。草笠棕衣任来往，阴崖何处觅黄精。
上之回
作者：梁寅
朝代：明
体裁：乐府曲辞

海波如白山，三山不可到。凌云台观思仙人，金舆远出回中道。回中道，何逶迤。朝旭照黄屋，灵飙捲鸾旗。青鸟西来集行殿，王母云軿初降时。碧藕味逾蜜，冰桃甘若饴。笑饮九霞觞，侍女皆瑶姬。从臣罗拜称万岁，终不学穆天子八骏无停辔。还宫静处仙自来，愿与轩辕同久视。
丙子岁舟发豫章将往金陵
作者：梁寅
朝代：明
体裁：七言律诗

常年九日归不得，今年九日重远行。秋水蒹葭自可爱，故园松菊非无情。月下飞鸿过别渚，天明孤鹤唳高城。相将一棹望湖去，即看匡庐岚翠生。
东武吟
作者：梁寅
朝代：明
体裁：乐府曲辞

戚戚复戚戚，丈夫有行役。行役今安之，万里适京国。隋珠耀明月，和璧誇悬黎。及时不自献，明君焉得知。美人倚绣户，牵衣子毋去。长安多风尘，能令素衣污。餔糜共朝昏，冠佩何足云。吾行且复止，感尔意良勤。
临江仙舟中
作者：梁寅
朝代：明
体裁：词

十日江程春过半，渚青新长芦芽。李花几树间桃花。嫩黄烟际柳，远白水边沙。老子老来心似水，肯教愁绪如麻。扁舟来往似仙槎。还家今有日，那得更思家。
为临川章则常题山水图
作者：梁寅
朝代：明
体裁：古风

山拥衡庐青，水含潇湘碧。两厓蟠蛟树，千岁蹲虎石。遥遥溯川舟，泛泛蹇驴客。凭高者何人，閒看楚云白。
为李朝阳题松云图
作者：梁寅
朝代：明
体裁：七言律诗

涧上小亭双石磐，古松四五云巑岏。横琴坐爱白日静，散发长疑朱夏寒。汎汎轻阴过峭壁，微微香粉落冰盘。我欲同君觅幽处，醉卧瑶席临风湍。
为王仲义题雪梅
作者：梁寅
朝代：明
体裁：七言绝句

小桥东郭先生履，曲径西湖处士家。向暖早看花似雪，冒寒更爱雪如花。
为黄仲尹题梅四绝
作者：梁寅
朝代：明

孤山夕云冻，皓鹤返林庐。参差破琼蕊，正是雪飞初。珠宫万姝丽，缤纷朝紫皇。月明瑶珥冷，风细缟衣香。蜿蟺双苍龙，石潭下无底。时时戏明珠，夜光照寒水。霜白玉堂砌，乌啼锦树枝。小儿誇解笛，莫向月中吹。
为黄仲尹题梅四绝·其一
作者：梁寅
朝代：明
体裁：五言绝句

孤山夕云冻，皓鹤返林庐。参差破琼蕊，正是雪飞初。
为黄仲尹题梅四绝·其三
作者：梁寅
朝代：明
体裁：五言绝句

蜿蟺双苍龙，石潭下无底。时时戏明珠，夜光照寒水。
为黄仲尹题梅四绝·其二
作者：梁寅
朝代：明
体裁：五言绝句

珠宫万姝丽，缤纷朝紫皇。月明瑶珥冷，风细缟衣香。
为黄仲尹题梅四绝·其四
作者：梁寅
朝代：明
体裁：五言绝句

霜白玉堂砌，乌啼锦树枝。小儿誇解笛，莫向月中吹。
二月望郡城作
作者：梁寅
朝代：明
体裁：五言律诗

楚郊春已半，出郭少纷华。雨长閒门草，烟迷废苑花。干戈违古俗，耕凿羡人家。吾异青门隐，也应归种瓜。
京城和蔡渊仲旅夕
作者：梁寅
朝代：明
体裁：五言律诗

卷幔回飙入，题诗急雨催。地高天喜近，云散月还来。玉漏因寒涩，金门待曙开。仙宫闻教乐，应奏《上之回》。
京城和蔡渊仲旅夕
作者：梁寅
朝代：明

卷幔回飚入，题诗急雨催。地高天喜近，云散月还来。玉漏因寒涩，金门待曙开。仙宫闻教乐，应奏《上之回》。
京城桥南寓馆雨寒咏怀
作者：梁寅
朝代：明
体裁：七言绝句

故园梅花想遍开，京城日日苦寒催。纵使还家将岁尽，也胜为客又春来。
人月圆春夜
作者：梁寅
朝代：明
体裁：词

三春月胜三秋月，花下惜清阴。锦围绣阵，香生革履，光动兰襟。棠梨枝颤，乍惊栖鹊，夜久寒侵。明朝风雨，休孤此夕，一刻千金。
代赠李以洪归洪州
作者：梁寅
朝代：明

门外梧桐啼早鸦，行人策马踏江沙。归去却怜家是客，重来还念客为家。冉冉花明金凤渚，青青柳映木兰船。遥望钟陵在何处，洪崖高出白云边。象牙潭里帆过后，石头渡口船到时。洲人洲上迎归楫，山客山中劳远思。黄峰岧峣凌紫虚，下有林堂宜读书。绿壑丹崖迟君至，松巢不减住匡庐。
代赠李以洪归洪州·其一
作者：梁寅
朝代：明
体裁：七言绝句

门外梧桐啼早鸦，行人策马踏江沙。归去却怜家是客，重来还念客为家。
代赠李以洪归洪州·其三
作者：梁寅
朝代：明
体裁：七言绝句

象牙潭里帆过后，石头渡口船到时。洲人洲上迎归楫，山客山中劳远思。
代赠李以洪归洪州·其二
作者：梁寅
朝代：明
体裁：七言绝句

冉冉花明金凤渚，青青柳映木兰船。遥望钟陵在何处，洪崖高出白云边。
代赠李以洪归洪州·其四
作者：梁寅
朝代：明
体裁：七言绝句

黄峰岧峣凌紫虚，下有林堂宜读书。绿壑丹崖迟君至，松巢不减住匡庐。
仲修宅春日分韵得园字
作者：梁寅
朝代：明
体裁：七言律诗

疏雨澹澹烟沙村，花边石梁通小园。荻芽水生鱼欲上，松林日暮鸦争喧。春醪倾玉浑易醉，世事翻云谁与论。群俊题诗拟陶谢，且同烧烛坐东轩。
何伯逊见访赠诗和答
作者：梁寅
朝代：明
体裁：七言律诗

百里来寻水竹村，鹊声将喜报衡门。山中白石聊同煮，世上黄金未足论。诗似阴何思更苦，迹追园绮道尤尊。贫家无物堪娱客，一树寒梅雪映轩。
偶成
作者：梁寅
朝代：明
体裁：七言律诗

山翁自爱缊袍宽，白发尤宜制鹖冠。蓬巷三年贫不病，竹书一箧老仍看。䲭鸦乱噪丹枫晚，鸾凤稀来翠柏寒。渺渺江湖交友绝，空闻渤海沸狂澜。
傅元宾还理故业
作者：梁寅
朝代：明
体裁：七言律诗

归来买犊拟躬耕，亲友联居总弟兄。金谷旧时华屋废，浣溪来岁草堂成。旌旗千戍阴云接，舟楫三江白浪惊。好理荷衣玩泉石，深栖终不负儒生。
儿子岷自维扬还至金陵得朱县尹仲文手书且云荷接引良厚二绝寄谢时仲文将调官京师假馆维扬
作者：梁寅
朝代：明

木犀香里设离筵，建业西风八月天。一骑仍留大江北，双凫何日五云边。一札飞来云锦函，也知能共阿戎谈。几夜石头城上月，遥瞻二十四桥南。
儿子岷自维扬还至金陵得朱县尹仲文手书且云荷接引良厚二绝寄谢时仲文将调官京师假馆维扬·其一
作者：梁寅
朝代：明
体裁：七言绝句

木犀香里设离筵，建业西风八月天。一骑仍留大江北，双凫何日五云边。
儿子岷自维扬还至金陵得朱县尹仲文手书且云荷接引良厚二绝寄谢时仲文将调官京师假馆维扬·其二
作者：梁寅
朝代：明
体裁：七言绝句

一札飞来云锦函，也知能共阿戎谈。几夜石头城上月，遥瞻二十四桥南。
八声甘州
作者：梁寅
朝代：明
体裁：词

记年时波荡两鸳鸯，雌雄各分流。恨郎情似水，妾心如石，此恨难休。自古恩深沧海，富贵等云浮。何忍轻离别，翻爱为仇。君看江头枯树，纵春风虚过，根干仍留。且牵萝空谷，蓬户自绸缪。想秋胡、未忘故态，怕无金、相赠却怀羞。归来日，郎嗔妾忿，都合冰消雾收。
八声甘州·赠易自然祷雨有感
作者：梁寅
朝代：明
体裁：词

喜神龙飞雨遍秋郊，黄河自天来。是蟠溪逸士，胸中造化，掌上云雷。坛峙吟峰东畔，稽首望仙台。绛节霓衣，拥阊阖朝开。凭仗小心风送，绿章上奏，咫尺瑶阶。念鱼头赤子，濈濈困炎埃。赖皇穹、恩波滂沛，便千村万落总春回。人都道先生功行，山岳崔嵬。
八声甘州近里有妄男子，为妻所后，遂忿而
作者：梁寅
朝代：明

独守无妄，既历十五年，夫竟旅困羞归，而妻能洁以自守，独理其家，因记年时波荡两鸳鸯，雌雄各分流。恨郎情似水，妾心如石，此恨难休。自古恩深沧海，富贵等云浮。何忍轻离别，翻爱为仇。君看江头枯树，纵春风虚过，根干仍留。且牵萝空谷，蓬户自绸缪。想秋胡、未忘故态，怕无金、相赠却怀羞。归来日，郎嗔妾忿，都合冰消雾收。光绪十五年石门集刻本及朱氏强村丛书本校订
公莫舞
作者：梁寅
朝代：明

东兵西来入秦关，薄天雄气摧南山。秦民夹道观隆准，降王俛首戈尘间。戈如林，士如虎，黄河倒流沃焦土。秦宫白昼千门开，关兵夜严势连堵。月落千骑惊，萧萧闻楚兵。鸣镝交驰天狗坠，重瞳怒叱天柱倾。平明驻关中，旌旗耀日舒长虹。置酒交驩，谁其雌雄。胡为拔剑以决起，使一夫睥聣而相攻。剑光灿兮秋霜横，袖展翮兮阴风生。孤㹠咋虎不自量，徒以意气相凭陵。相凭陵，一何愚。空中奇气成五采，但见云龙矫矫行天衢。
公莫舞
作者：梁寅
朝代：明
体裁：乐府曲辞

东兵西来入秦关，薄天雄气摧南山。秦民夹道观隆准，降王俛首戈尘间。戈如林，士如虎，黄河倒流沃焦土。秦宫白昼千门开，关兵夜严势连堵。月落千骑惊，萧萧闻楚兵。鸣镝交驰天狗坠，重瞳怒叱天柱倾。平明驻关中，旌旗耀日舒长虹。置酒交驩，谁其雌雄。胡为拔剑以决起，使一夫睥聣而相攻。剑光灿兮秋霜横，袖展翮兮阴风生。孤豚咋虎不自量，徒以意气相凭陵。相凭陵，一何愚。空中奇气成五采，但见云龙矫矫行天衢。
再和酬简明元
作者：梁寅
朝代：明
体裁：七言律诗

见说林塘诗思多，竹连幽屿草连坡。晴云过眼白衣化，野水照人青镜磨。百亩山田宜稻秫，千章岑木爱松萝。论交莫景相期远，回日烦君借鲁戈。
凤洲上同刘仲修到郡城
作者：梁寅
朝代：明
体裁：七言律诗

云中城郭似蓬莱，叠屿重洲绿水回。寺近松关微雨送，津浮兰艇好风催。鸡豚荒径人烟僻，鹳鹤平林画障开。正待幽寻遣羁思，青鞋黄帽喜追陪。
凤笙曲梁
作者：梁寅
朝代：明
体裁：乐府曲辞

碧玉为管金为簧。娑娑綵翼欲回翔。雕龙合殿春日长。春日长，凤和鸣。六气顺，三阶平。
出豫章城南寄友生李用巽兄弟
作者：梁寅
朝代：明
体裁：七言律诗

翠谷环居似太行，谢家庭树玉生光。题诗晚集松萝径，共被秋眠山水房。城郭楼台堪怅叹，江湖风雪苦凄凉。雁行霄汉他年事，宁厌云林白日长。
初夏十绝
作者：梁寅
朝代：明

夜雨响幽涧，晓云归远山。阴晴识天意，一为破愁颜。踏沙逢断径，坐石看浮槎。鱼逐新生水，蜂寻未落花。水稻苗初绿，畦桑叶渐稠。羡人耕凿好，宽我乱离忧。树暗云更深，鸟啼春已去。多谢桃源人，能留远人住。传闻渝水上，蔽日甲兵尘。野战哀田叟，山行泣妇人。风藤摇曲巷，烟柳暗长渠。饥鹘无时下，浮鸥却自如。莫年生计违，头白独如期。争似儿童日，渔樵逐队嬉。久客疏慵惯，浑忘世俗嘲。诗因临水就，书为看云抛。经岁离故园，青林思飞绕。旧松长更高，新竹生渐小。薜荔岩前老，蘼芜江上多。吴船拟重泛，閒听越人歌。
初夏十绝·其一
作者：梁寅
朝代：明
体裁：五言绝句

夜雨响幽涧，晓云归远山。阴晴识天意，一为破愁颜。
初夏十绝·其七
作者：梁寅
朝代：明
体裁：五言绝句

莫年生计违，头白独如期。争似儿童日，渔樵逐队嬉。
初夏十绝·其三
作者：梁寅
朝代：明
体裁：五言绝句

水稻苗初绿，畦桑叶渐稠。羡人耕凿好，宽我乱离忧。
初夏十绝·其九
作者：梁寅
朝代：明
体裁：五言绝句

经岁离故园，青林思飞绕。旧松长更高，新竹生渐小。
初夏十绝·其二
作者：梁寅
朝代：明
体裁：五言绝句

踏沙逢断径，坐石看浮槎。鱼逐新生水，蜂寻未落花。
初夏十绝·其五
作者：梁寅
朝代：明
体裁：五言绝句

传闻渝水上，蔽日甲兵尘。野战哀田叟，山行泣妇人。
初夏十绝·其八
作者：梁寅
朝代：明
体裁：五言绝句

久客疏慵惯，浑忘世俗嘲。诗因临水就，书为看云抛。
初夏十绝·其六
作者：梁寅
朝代：明
体裁：五言绝句

风藤摇曲巷，烟柳暗长渠。饥鹘无时下，浮鸥却自如。
初夏十绝·其十
作者：梁寅
朝代：明
体裁：五言绝句

薜荔岩前老，蘼芜江上多。吴船拟重泛，閒听越人歌。
初夏十绝·其四
作者：梁寅
朝代：明
体裁：五言绝句

树暗云更深，鸟啼春已去。多谢桃源人，能留远人住。
初至钱塘
作者：梁寅
朝代：明
体裁：七言律诗

九市通衢万柳青，柳边车骑雾冥冥。浙江水袅罗衣带，天目山开绀画屏。游女竞誇新服玩，遗民犹诧小朝廷。白衣太史徒多感，祇拟重增山水经。
南歌子或以山蒲萄为献，其味与家园者无异
作者：梁寅
朝代：明
体裁：词

虬蔓悬秋露，骊珠撼晓风。倚崖点漆变殷红。味与凉州珍贡，却相同。御苑堪移植，雕盘合上供。猿猱余颗寂寥中。多谢樵人分送，到山翁。
双调·折桂令留京城作
作者：梁寅
朝代：明

龙楼凤阁重重，海上篷莱，天上瑶宫。锦绣人才，风云奇士，衮衮相逢。几人侍黄金殿上，几人在紫陌尘中。运有穷通，宽着心胸，一任君王，一任天公。
君谦遣其子溥来学因寄诗和答
作者：梁寅
朝代：明
体裁：七言律诗

名士何妨涧谷栖，丹崖高耸白云低。东风莺绕千章木，春水鱼游九曲溪。教子早年窥汗简，从师穷巷乐羹藜。茅堂日候巾车到，花遍山园草满畦。
听秋声轩为李叔端赋
作者：梁寅
朝代：明
体裁：七言律诗

绣衣公子李贤良，爱听秋声山水房。半夜天风林欲雨，一庭白月户明霜。书看卷里蝇头字，灯吐窗间萤爝光。想惜流年慕勋业，宁无词赋似欧阳。
和何彦正春耕十一首
作者：梁寅
朝代：明

见说春耕溪水头，赋诗犹忆玉京游。莫誇塞北千蹄马，宁买江南十角牛。雨后逍遥南涧上，山田漠漠树重重。绿拖烟外无穷水，青插天边不尽峰。垂垂杨柳荫柴扃，远远岩峦列锦屏。江海归来更何事，朝亲农圃夕穷经。石壁临流净可书，从教渔子怪癯儒。黄蜂日日粘红蕊，白鸟时时下绿芜。自著青蓑久离群，羞将龙剑远从军。雨苗已得邻人惜，烟草常令稚子耘。乱后江湖阻舟楫，衣冠强半寓山村。云山紫蕨那堪采，豺虎惊人翠谷昏。短笠登山自种茶，萦林石径树边邪。百金自可侔封邑，千骑何劳拥鼓笳。竹间樵径行应熟，花外渔舟望欲迷。处处稻畦分落照，荷锹人去水禽啼。閒与山氓日共谈，往来溪北又溪南。今代劝农贤太守，他年何武定才堪。野夫卧对石门山，怀友其如道险艰。喜诵清诗凉雨后，唤回幽思白云间。业桑树边绿草坐，刺桐花下碧瓷杯。醉和农歌乐农暇，吴盐如雪点杨梅。
和何彦正春耕十一首·其一
作者：梁寅
朝代：明
体裁：七言绝句

见说春耕溪水头，赋诗犹忆玉京游。莫誇塞北千蹄马，宁买江南十角牛。
和何彦正春耕十一首·其七
作者：梁寅
朝代：明
体裁：七言绝句

短笠登山自种茶，萦林石径树边邪。百金自可侔封邑，千骑何劳拥鼓笳。
和何彦正春耕十一首·其三
作者：梁寅
朝代：明
体裁：七言绝句

垂垂杨柳荫柴扃，远远岩峦列锦屏。江海归来更何事，朝亲农圃夕穷经。
和何彦正春耕十一首·其九
作者：梁寅
朝代：明
体裁：七言绝句

閒与山氓日共谈，往来溪北又溪南。今代劝农贤太守，他年何武定才堪。
和何彦正春耕十一首·其二
作者：梁寅
朝代：明
体裁：七言绝句

雨后逍遥南涧上，山田漠漠树重重。绿拖烟外无穷水，青插天边不尽峰。
和何彦正春耕十一首·其五
作者：梁寅
朝代：明
体裁：七言绝句

自著青蓑久离群，羞将龙剑远从军。雨苗已得邻人惜，烟草常令稚子耘。
和何彦正春耕十一首·其八
作者：梁寅
朝代：明
体裁：七言绝句

竹间樵径行应熟，花外渔舟望欲迷。处处稻畦分落照，荷锹人去水禽啼。
和何彦正春耕十一首·其六
作者：梁寅
朝代：明
体裁：七言绝句

乱后江湖阻舟楫，衣冠强半寓山村。云山紫蕨那堪采，豺虎惊人翠谷昏。
和何彦正春耕十一首·其十
作者：梁寅
朝代：明
体裁：七言绝句

野夫卧对石门山，怀友其如道险艰。喜诵清诗凉雨后，唤回幽思白云间。
和何彦正春耕十一首·其十一
作者：梁寅
朝代：明
体裁：诗

业桑树边绿草坐，刺桐花下碧瓷杯。醉和农歌乐农暇，吴盐如雪点杨梅。
和何彦正春耕十一首·其四
作者：梁寅
朝代：明
体裁：七言绝句

石壁临流净可书，从教渔子怪癯儒。黄蜂日日粘红蕊，白鸟时时下绿芜。
和杨逸人桃林迁居之作
作者：梁寅
朝代：明
体裁：古风

心寂忘尘嚣，时清乐岩筑。爱此桃华林，葺之杜蘅屋。葛篱延芳藟，石梁照浅渌。风翔双白鸟，雨卧一黄犊。东皋杂妇子，中野见樵牧。赋诗云霞坞，携壶锦绣谷。从君以优游，于此谢羁束。
和答周继文
作者：梁寅
朝代：明
体裁：古风

鲜鲜篱中槿，朝开夕旋落。菊生丛莽间，严霜耀众萼。所以君子交，常使情谊渥。鸣禽思蔚林，纵鱼慕浚壑。雅趣固其然，庸俗讵能度。咏歌有遗音，丝竹非至乐。来辕慰幽屏，返旆望冥漠。重期琚瑀临，岂叹云汉邈。
和酬仲修
作者：梁寅
朝代：明
体裁：七言律诗

闻道逍遥林涧居，移家仍载五车书。拟耕郑谷买黄犊，那忆楚江多白鱼。柿叶遍书云冉冉，山阴坐对树疏疏。寓舍遥知先种竹，何由尘土上衣裾。
和酬伍仲远
作者：梁寅
朝代：明
体裁：七言律诗

君才高李可为徒，长爱青丝系玉壶。醉折公卿多慷慨，狂歌闾巷足驩娱。黄金易得随时散，白璧非轻待价沽。林下幽人感珍赠，阳春端与俗音殊。
和酬简九成
作者：梁寅
朝代：明
体裁：七言律诗

蜀郡名家贤俊多，君才自合置銮坡。云门琴瑟弦须练，玄圃球琳石可磨。雨过春洲采芳杜，月明山舍对垂萝。相思日夕期相见，共乐时清渐息戈。
和酬舒元珍
作者：梁寅
朝代：明
体裁：七言律诗

日对黄峰心自清，瑶琴能泻涧泉声。不誇绛阙仙曹贵，却忆云山樵叟名。琥珀琼脂崖上出，珊瑚玉树海中生。元舆已羡才华异，好骋雄辞赋两京。
和酬黄吾云
作者：梁寅
朝代：明
体裁：七言律诗

江上云连长短亭，别怀如水注东溟。早期剑佩朝双阙，又见文章似六经。为国丹心朝捧日，忧时白发夜观星。银河漾漾青峰隔，遥羡秋光生户庭。
城中女
作者：梁寅
朝代：明
体裁：古风

娥娥城中女，小楼对门家。相骄茜裙新，并笑双鬟斜。花窗弄鹦鹉，月榭弹琵琶。不自结衣带，笑人说丝麻。越女当自羞，燕姬何足誇。但愁玉颜改，眼底生尘沙。秋江芙蓉落，天寒空怨嗟。
夏晓
作者：梁寅
朝代：明
体裁：古风

露歇曙云凉，命童耕烟草。贪眠人起迟，无忧鸟啼早。土著罕工商，涧流沃粳稻。乐此岩下居，时康慰衰老。
大堤曲
作者：梁寅
朝代：明
体裁：乐府曲辞

大堤女儿颜如花，秾妆绮服踏江沙。折花斗草归来倦，小楼閒坐弹琵琶。玉钗金蝉云鬟整，江水照见花枝影。舟中少年久凝望，如饮春醪昏不醒。焉知美人心，险若阱与机，令尔黄金一朝挥。鱼向深渊藏，鸟逐层云飞。劝尔慎勿痴且惑，纵有多金不如归。
天仙子苦热
作者：梁寅
朝代：明
体裁：词

六合似炉云似火。热气蒸肌烟雾锁。此时那得羽翰生，冰壑过。风岩坐。瀑布溅衣珠万颗。未旱先愁愁怎躲。如在颠崖惟恐堕。急须霖雨慰苍生，名誉播。江之左。谁在东山深处卧。
天宁寺和曾得之兼呈彭声之及雪印
作者：梁寅
朝代：明
体裁：七言律诗

经年不到天宁寺，却喜春浓叩竹扃。二水共明洲外碧，千峰如削雨馀青。谩劳山茗时时煮，自笑斋钟日日听。垂白饱闻高世论，岩栖空愧老穷经。
太平观灵枢堂有轩临池扁曰山水间因访曾鍊师留宿赋之
作者：梁寅
朝代：明
体裁：七言律诗

道人住在小玄洲，山水之间庭户幽。松挂片云招宿鹤，池开半月隐灵虬。仙书待写榴皮字，燕坐真乘莲叶舟。为论先天过夜半，知师心与太虚游。
宗海上人新住仙姑院寄赠
作者：梁寅
朝代：明
体裁：五言律诗

阆苑仙姑境，祇园珠树林。炎冈焚白玉，净地待黄金。诗里烟霞色，轩中水月心。高栖忆支遁，遥睇碧山岑。
宴清都端午
作者：梁寅
朝代：明
体裁：词

带恨湘江水。无柰远、楚云天际千里。灵均一去，芳荪翠减，香篱青死。龙舟鼍鼓声沸。叹旧俗、空夸水戏。乐少年、越女吴姬，□□王孙公子。曾记南浦芙蓉，东湖杨柳，斜日歌吹。彩舟载酒，纶巾挥扇，胜友同醉。而今白头蓬卷。但谙惯、独醒滋味。好只把、兰佩荷衣，从今料理。
寄章齐高
作者：梁寅
朝代：明

葛岭云开青映天，潇洲月上夜无烟。太守爱居山水郡，名流尤羡幕官贤。去年相亲情恋恋，今年相望思依依。石潭遥想蛟龙稳，寒渚空怜鸿雁稀。令弟曾为五台客，经过湖上问平安。芙蓉道远何堪寄，杨柳秋来折更难。山中岁月薜萝春，天上光华印绶新。白首惟思逢世泰，青云那得厌交贫。
寄章齐高·其一
作者：梁寅
朝代：明
体裁：七言绝句

葛岭云开青映天，潇洲月上夜无烟。太守爱居山水郡，名流尤羡幕官贤。
寄章齐高·其三
作者：梁寅
朝代：明
体裁：七言绝句

令弟曾为五台客，经过湖上问平安。芙蓉道远何堪寄，杨柳秋来折更难。
寄章齐高·其二
作者：梁寅
朝代：明
体裁：七言绝句

去年相亲情恋恋，今年相望思依依。石潭遥想蛟龙稳，寒渚空怜鸿雁稀。
寄章齐高·其四
作者：梁寅
朝代：明
体裁：七言绝句

山中岁月薜萝春，天上光华印绶新。白首惟思逢世泰，青云那得厌交贫。
寄阮谦仲
作者：梁寅
朝代：明
体裁：五言排律

阮君江海士，不减嗣宗贤。酒共名流饮，诗从野客传。寻山经楚甸，踏雪上吴船。急景心常惜，冥搜思独玄。图成辋川上，花忆浣溪边。窗户山擎月，楼台树接天。珍藏太史录，剩集小山篇。何日参佳论，临流思渺然。
寄黄将军大章
作者：梁寅
朝代：明

千里江湖羽檄传，著鞭方看祖君先。连营白旆风云上，为国丹心日月边。诸客登楼多暇日，三农在野庆丰年。戎机须自儒冠出，未数功臣卫霍贤。忆访辕门雪后行，如今林壑渐秋生。狂夫几日浑欲舞，凉雨千村将洗兵。翠羽文犀开贡献，山车银瓮报清平。凌霄义气看能事，老向渔樵也自荣。
寄黄将军大章·其一
作者：梁寅
朝代：明
体裁：七言律诗

千里江湖羽檄传，著鞭方看祖君先。连营白旆风云上，为国丹心日月边。诸客登楼多暇日，三农在野庆丰年。戎机须自儒冠出，未数功臣卫霍贤。
寄黄将军大章·其二
作者：梁寅
朝代：明
体裁：七言律诗

忆访辕门雪后行，如今林壑渐秋生。狂夫几日浑欲舞，凉雨千村将洗兵。翠羽文犀开贡献，山车银瓮报清平。凌霄义气看能事，老向渔樵也自荣。
对雨
作者：梁寅
朝代：明
体裁：五言律诗

飞雨山棚爽，繁云竹巷迷。翠藤低拂石，黄叶乱沾泥。树杪盘饥鹘，墙根立小鸡。园夫桔槔废，新水满青畦。
小留豫章袁尚志归自浙右得刘伯温书并寄吴兴温国宝笔十枚感其远贶一诗奉寄伯温名基处州青田人举进士为高安丞再迁江浙儒学副提举
作者：梁寅
朝代：明
体裁：七言律诗

江西十载诵君诗，一见钱塘如故知。耽学自嫌科第早，论文何让古人为。湖州兔颖刀锋锐，浙水鱼笺锦字奇。珍赠千金意千里，长因明月动幽思。
山中秋夜
作者：梁寅
朝代：明
体裁：七言律诗

夜对千峰秋气新，萧条岩壑一閒身。松林虎出时窥犬，茅屋萤飞偏近人。傍月把书怜稚子，临风吹笛羡南邻。栖乌应怯梧桐冷，不断悲啼欲向晨。
山中秋夜
作者：梁寅
朝代：明

夜对千峰秋气新，萧条岩壑一闲身。松林虎出时窥犬，茅屋萤飞偏近人。傍月把书怜稚子，临风吹笛羡南邻。栖乌应怯梧桐冷，不断悲啼欲向晨。
山舍偶成
作者：梁寅
朝代：明
体裁：七言绝句

石峡瑽琤新涨水，柏林崷崒古时坟。黄茅小径无来客，一犬松边吠白云。
建业为友生徐元明题骢马图
作者：梁寅
朝代：明
体裁：五言排律

西域青骢马，名因画史传。一龙方挺出，八骏敢争先。晓日明金辔，春云覆锦鞯。河源随蹀躞，阊阖望蜿蜒。迥立梧桐外，长嘶苜蓿前。无双空冀北，敌万踏燕然。留影词人羡，捐金贵介怜。他年按图索，天路复翻翩。
张元相学正归上饶赠别
作者：梁寅
朝代：明
体裁：七言律诗

倦客方歌归去来，君归先为酌离杯。凤凰台下帆朝发，龙虎山前云莫回。中岁一官淹泽国，明年三赋献蓬莱。鸣珂定按夔龙步，已见文星近上台。
归息
作者：梁寅
朝代：明

归息蒙岭阳，聊比嵩少岑。乐此林薮趣，遂忘江海心。沿涧搴芳藟，入谷听幽禽。流泉响松下，潺湲非俗音。猗兰被径傍，香气袭衣襟。颓景忽西匿，浮云夕以阴。眷彼群飞鸟，翩翩投北林。蔼蔼岩前树，翠叶敷鲜滋。攒葩杂丹素，条蔓相因依。丰草覆侧径，麋鹿或群随。石潭见游倏，玩之往复来。念昔困羁绁，山泽心每违。傍岩葺茅茨，庶使夙愿谐。黄绮各有志，澹然何是非。春阳既和煦，时雨亦沾濡。原野绿已遍，土润含膏腴。兵戈幸少戢，良农日垦锄。戴胜鸣桑林，鶗鴂亦交呼。嗟我理编简，四体忘勤劬。羔裘愧逍遥，梁鹈耻安居。素餐古所诮，偶耕良我徒。
归息·其一
作者：梁寅
朝代：明
体裁：古风

归息蒙岭阳，聊比嵩少岑。乐此林薮趣，遂忘江海心。沿涧搴芳藟，入谷听幽禽。流泉响松下，潺湲非俗音。猗兰被径傍，香气袭衣襟。颓景忽西匿，浮云夕以阴。眷彼群飞鸟，翩翩投北林。
归息·其三
作者：梁寅
朝代：明
体裁：古风

春阳既和煦，时雨亦沾濡。原野绿已遍，土润含膏腴。兵戈幸少戢，良农日垦锄。戴胜鸣桑林，鶗鴂亦交呼。嗟我理编简，四体忘勤劬。羔裘愧逍遥，梁鹈耻安居。素餐古所诮，偶耕良我徒。
归息·其二
作者：梁寅
朝代：明
体裁：古风

蔼蔼岩前树，翠叶敷鲜滋。攒葩杂丹素，条蔓相因依。丰草覆侧径，麋鹿或群随。石潭见游倏，玩之往复来。念昔困羁绁，山泽心每违。傍岩葺茅茨，庶使夙愿谐。黄绮各有志，澹然何是非。
归醴溪
作者：梁寅
朝代：明
体裁：古风

久厌都市喧，俛思山岩静。归饮醴溪泉，怡我淳朴性。神峰杂树蓊，石门翠厓并。萝悬晨露滋，巘秀夕霞映。攀陟谐樵牧，候谒悔奔竞。褰裾荫云松，脱屣悦风磴。悠然遁客心，叠出野人咏。方期谷口耕，毋诮终南径。
彭伯埙新婚
作者：梁寅
朝代：明
体裁：七言律诗

篯铿孙子有仙才，云引箫声起凤台。紫绮应从天上织，绿罗新向月中裁。良宵绛蜡银屏暖，吉日琼筵画障开。金榜巍科见先兆，早将词赋献蓬莱。
忆江南
作者：梁寅
朝代：明
体裁：词

山深处，豺虎纵跳踉。但爱体肥贪肉食，那知腹饱是身殃。天网甚恢张。千里外，魑魅可同乡。三尺正当严律令，四凶那得诧强梁。稽首谢君王。
忆秦娥为南溪廖氏题古梅
作者：梁寅
朝代：明
体裁：词

湖山曲。山头花照湖波绿。湖波绿。盈盈仙子，镜中颜玉。百千年树繁英簇。春光却在幽人屋。幽人屋。自然富贵，海珠千斛。
怨歌行二首
作者：梁寅
朝代：明

云母屏风零露洁，蒲萄锦衾残月光。羞看绣帐双鸳带，徒费薰衣百和香。宝钗头上千黄金，可怜堕井无复寻。情如秋岭朝朝淡，愁似春江日日深。
怨歌行二首·其一
作者：梁寅
朝代：明
体裁：乐府曲辞

云母屏风零露洁，蒲萄锦衾残月光。羞看绣帐双鸳带，徒费薰衣百和香。
怨歌行二首·其二
作者：梁寅
朝代：明
体裁：乐府曲辞

宝钗头上千黄金，可怜堕井无复寻。情如秋岭朝朝淡，愁似春江日日深。
怨歌行（二首）
作者：梁寅
朝代：明

云母屏风零露凉，蒲萄锦衾残月光。羞看绣帐双鸳带，徒费薰衣百和香。
抵豫章寄淡溪姜氏叔范叔德叔用叔谦
作者：梁寅
朝代：明
体裁：七言律诗

长羡姜侯兄弟贤，幽人庭户水云边。花开旧树观生意，竹长新丛胜往年。留客共寻垂钓侣，爱孙仍蓄买书钱。相亲少壮今华发，一念暌离一怅然。
拟古十二首
作者：梁寅
朝代：明

独处衡门下，慨然思九州。我马苦疲怯，山川多阻修。丰草被长坂，麋鹿或群游。蔚彼嘉树阴，鸣禽自相求。彼物各有适，而我何寡俦。日月双车轮，但恐不少留。愿与二三友，朝夕论王猷。毋为自局促，穷庐悲白头。出门望长道，车马何阗阗。白日殷轻雷，飞尘若为烟。周人好商贾，锥刀争贸迁。赵女夸绮服，跕蹝弹鸣弦。营营苦不足，衣食思华鲜。奔涛日东注，何由为静渊。南州产嘉橘，朱实日光炫。燕晋誇枣栗，连林极丰羡。枣栗充糇？，足以饥馁咽。橘酸良不如，亦可笾豆荐。踰淮或成枳，性移贵反贱。贤哉钟仪子，土风慎不变。名都少年子，金多矜富强。连云起甲第，峨峨拟侯王。外厩骈骐骥，侍女罗姬姜。豪贵相经过，绮席飞琼觞。醉言气凌人，欢乐殊未央。嘲笑东邻士，晏食惟糟糠。艳艳桃李花，随时逞妍芳。岂知易零落，荣华安可常。凤栖必孤桐，鹤集思高松。飞翔择所止，羞与鹪鹩同。踽踽贱贫士，混混常俗中。节槩曾闵贤，言语班扬工。被服常布褐，虚室生蒿蓬。向非贤哲举，何以树勋庸。芙蓉在江浦，亭亭艳清波。虽云出淤泥，丽质良可嘉。褰裳涉枉渚，凌风折芳花。愿言赠君子，玩之比瑶华。于时苟不惜，憔悴当奈何。时违骨肉弃，位高仇怨亲。离合心岂常，势利情所因。君子羞薄俗，古风恐夷泯。深知慕管鲍，轻怨羞张陈。蕙荃不随化，球琳岂易磷。结交英雄士，白首当如新。江海处卑下，百川皆赴之。山木郁萧森，上竦无繁枝。王侯称孤寡，惟恐婴菑危。谨虚受众益，天道盈必亏。周公下白屋，吐哺情孜孜。孙子相强楚，禄丰心愈卑。奈何闾阎子，往往多矜持。昔常好名山，五岳期遍历。思见松与乔，再拜问仙液。微生累妻子，常为饥冻役。叹此血肉躯，何以生羽翼。谅非金石同，服食竟何益。不如安我常，百年任所适。云门辍清响，郑卫音方扬。锦衣受垢污，不如练布良。轩轩青云士，鸣玉升庙堂。名高受谗毁，宠盛罹愆殃。美女恶女仇，偏听奸以萌。众口能铄金，况乃忘周防。所以君子心，惟用德自将。行行九折阪，戒哉衔橛伤。驱马出东郭，松林见高坟。云是公侯葬，华表干层云。岁月既已远，朽石生荆榛。虺蛇或内蛰，狐狸当昼蹲。生者歌其上，死者宁复闻。感此长太息，浮生若飙尘。惟当勖令德，千载逝犹存。我有太古琴，千载妙音续。七弦何泠泠，听之非促遫。一弹文王操，再弹宣父曲。圣人宛见之，何由蹑其躅。大道日以沦，浇诡驰众欲。孰思障颓波，九州返淳俗。夔龙为股肱，巢许遁岩谷。穷通各有志，于我奚不足。
拟古十二首·其一
作者：梁寅
朝代：明
体裁：古风

独处衡门下，慨然思九州。我马苦疲怯，山川多阻修。丰草被长坂，麋鹿或群游。蔚彼嘉树阴，鸣禽自相求。彼物各有适，而我何寡俦。日月双车轮，但恐不少留。愿与二三友，朝夕论王猷。毋为自局促，穷庐悲白头。
拟古十二首·其七
作者：梁寅
朝代：明
体裁：古风

时违骨肉弃，位高仇怨亲。离合心岂常，势利情所因。君子羞薄俗，古风恐夷泯。深知慕管鲍，轻怨羞张陈。蕙荃不随化，球琳岂易磷。结交英雄士，白首当如新。